**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆ**

****

**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆՈՒՄ ԿՐԹԱԿԱՆ ՌԵՍՈՒՐՍՆԵՐԻՑ ԴԱՍԱԽՈՍՆԵՐԻ ԲԱՎԱՐԱՐՎԱԾՈՒԹՅԱՆ ԳՆԱՀԱՏՄԱՆ ԱՐԴՅՈՒՆՔՆԵՐԻ ՎԵՐԼՈՒԾՈՒԹՅՈՒՆ**

**ԳԱՎԱՌ 2023**

Հարցման արդյունքների վերլուծությունը կատարվել է ԳՊՀ որակի ապահովման բաժնի կողմից 2023թ․ մարտի 25-ին։

**Որակի ապահովման բաժնի պատասխանատուներ՝** Հայրապետյան Ք.,

Նախրատյան Մ.,

Մուրադյան Ն.

**ԲՈՎԱՆԴԱԿՈՒԹՅՈՒՆ**

1. **Հարցման ընդհանուր նկարագիրը ………………………………………………….…4**
2. **Հարցման մեթոդաբանությունը …………………………………………………………4**
3. **Գավառի պետական համալսարանում կրթական ռեսուրսներից դասախոսների բավարարվածության գնահատում………………………………………………………5**
4. **Եզրակացություններ և առաջարկություններ …………………………………..……29**
5. **Հարցման ընդհանուր նկարագիրը․**

Կրթական ռեսուրսներից դասախոսների բավարարվածությունը գնահատելու, վերլուծություն իրականացնելու, առաջարկություններ ներկայացնելու և ուսման որակը բարելավելու նպատակով Գավառի պետական համալսարանի (այսուհետ՝ ԳՊՀ, Համալսարան) որակի ապահովման բաժնի կողմից  դասախոսների շրջանում իրականացվել է հարցում նախապես մշակված առցանց անանուն հարցաթերթիկի միջոցով:

Հարցման նպատակն է՝ բացահայտել առկա խնդիրները, ուսումնասիրել, վերլուծել, գնահատել դասախոսների կարծիքները, նկատառումները, առաջարկությունները, դժգոհությունները, դրանց հաշվառմամբ՝ ներկայացնել առաջարկություններ և ձեռնարկել միջոցներ՝ ուսումնական գործընթացի  որակն ու արդյունավետությունը բարձրացնելու, հիմնական շահառուների բավարարվածության աճին նպաստելու համար։

1. **Հարցման մեթոդաբանությունը․**

Հարցումն իրականացվել է GOOGLE FORMS առցանց (online) անանուն հարցաթերթիկի միջոցով:

Հարցաթերթը բաղկացած է փակ, բաց, կիսաբաց և ինտերվալային հարցերից։ Հարցաթերթի հարցերը մշակվել և կազմվել են Համալսարանի որակի ապահովման բաժնի աշխատակիցների և ԳՊՀ դասախոսների համատեղ աշխատանքի արդյունքում։ Հարցման նպատակն է որակական և քանակական տվյալների հավաքագրումն ու վերլուծությունը, որը միտված է բուհում կրթության որակի բարձրացմանը և ներքին շահակիցների բավարարվածության աճին։

1. **Գավառի պետական համալսարանում կրթական ռեսուրսներից դասախոսների բավարարվածության գնահատում**
2. **ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ**

Գավառի պետական համալսարանում 2022-2023 ուստարում 132 դասավանդող դասախոսներից հարցմանը մասնակցել են 79-ը, որը կազմում է գործող ընդհանուր դասախոսների 59,8%-ը:

**1․1․ Դասախոսների մասնակցությունն ըստ ամբիոնների․**

|  |  |  |  |
| --- | --- | --- | --- |
| **Ամբիոն** | **Դասախոսների ընդհանուր թիվը** | **Հարցմանը մասնակիցների թիվը** | **Հարցմանը մասնակիցների թիվն ըստ տոկոսային հարաբերության** |
| Հայոց լեզվի և գրականության | 14 | 10 | 71% |
| Օտար լեզվի և գրականության | 17 | 11 | 64% |
| Ինֆորմատիկայի և ֆիզիկամաթեմատիկական գիտությունների | 19 | 5 | 26% |
| Կենսաբանության, էկոլոգիայի և առողջ ապրելակերպի | 18 | 10 | 55% |
| Իրավագիտության | 15 | 11 | 73% |
| Հասարակական գիտությունների | 15 | 15 | 100% |
| Կառավարման և ֆինանսների | 21 | 11 | 52% |
| Հաշվապահական հաշվառման | 10 | 6 | 60% |
| **Ընդհանուր թիվը** | **132** | **79** | 59,8% |

**1․2․ Խնդրում ենք նշե՛ք Ձեր տարիքը։**

**Գծապատկեր 1․**

Հարցման արդյունքները ցույց են տալիս, որ հարցվողները պատկանում են հետևյալ տարիքային խմբերին․

1. 6,3%-ը՝ 25-35 տարեկան,
2. 27,3%-ը՝35-45 տարեկան,
3. 25,3%-ը՝ 45-55 տարեկան,
4. 20,3%-ը՝ 55-65 տարեկան,
5. 16,5%-ը՝ 65-75,
6. 3,8%-ը՝ 75 և ավելի տարեկան։

Արդյունքում, եթե հարցվողների մեծամասնության միջին տարիքը համեմատում ենք բուհի բոլոր դասախոսների միջին տարիքի հետ, ապա կարող ենք ասել, որ երկուսի դեպքում էլ մեծամասնություն են կազմում 35-65 տարեկան դասախոսները։

**ԴԱՍԱԽՈՍԻ ԲԱՎԱՐԱՐՎԱԾՈՒԹՅՈՒՆԸ ԿՐԹԱԿԱՆ ՄԻՋԱՎԱՅՐԻՑ**

**2․1․ Ուսումնական լսարանների վիճակը և կահավորանքը․**

**Գծապատկեր 2․**

Հարցվողների 12.7%-ը տվել է «գերազանց» պատասխանը և գտնում է, որ լսարանները հիանալի կահավորված են, առկա են բոլոր անհրաժեշտ տեխնիկական միջոցները և ուսումնական նյութերը՝ դասախոսությունները և գործնական պարապմունքներն իրականացնելու համար։ 67.1%-ը տվել է «լավ» պատասխանը և կարծում է, որ լսարանները կահավորված են անհրաժեշտ կահույքով, սակայն ոչ բոլոր լսարաններում են առկա համապատասխան ուսումնական նյութեր, պայմաններ և միջոցներ տեղեկատվական տեխնոլոգիաների կիրառման համար։

Հարցվողների 20.3%-ը տվել է «բավարար» պատասխանը և գտնում է, որ լսարանները բարվոք վիճակում չեն գտնվում, բացակայում են այն ուսումնական նյութերը, տեխնիկական միջոցներն ու պայմանները, որոնք անհրաժեշտ են դասախոսությունները և գործնական պարապմունքներն իրականացնելու համար։

Հարցման ընթացքում «անբավարար» գնահատականներ չեն գրանցվել։

**«Բավարար» պատասխաններ տրվել են․**

* Կառավարման և ֆինանսների ամբիոն -2 դասախոս,
* Հաշվապահական հաշվառման ամբիոն -2 դասախոս,
* Հայոց լեզվի և գրականության ամբիոն -4 դասախոս,
* Օտար լեզվի և գրականության ամբիոն -2 դասախոս։

**2․2․Դասախոսություններն ու գործնական պարապմունքներն իրականացնելիս՝ ո՞ր լսարաններից եք օգտվում․**

**Գծապատկեր 3․**

Այս հարցի դեպքում դասախոսները կարող էին նշել մի քանի տարբերակներ, արդյունքում, առավելագույնը նշվել է համակարգչային լսարանները, Հրաչյա Աճառյանի անվան լսարանը, Լինգաֆոնային աշխատասենյակը։ Քիչ թիվ են կազմել Նկարչության աշխատասենյակից և Երաժշտության լսարանից օգտվող դասախոսները, իսկ Կրիմինիալիստիկայի լաբորատորիան հարցվողների կողմից ընդհանարպես չի նշվել։

**2․3․ Խնդրում ենք գնահատել ԳՊՀ էլեկտրոնային ուսուցման ‹‹Learn.gsu.am›› համակարգի արդյունավետությունը․**

**Գծապատկեր 4․**

Հարցվողների մեծամասնությունը՝ 53,80%-ը, ‹‹Learn.gsu.am›› համակարգի արդյունավետությունը գնահատել է «գերազանց» և գտնում է, որ արագ կարողանում է տեղադրել և խմբագրել համապատասխան դասընթացի վերաբերյալ բոլոր անհրաժեշտ նյութերը։ Համակարգը ուսանող-դասախոս կապի ապահովման լավագույն հարթակն է։

39,7%-ը գնահատել է «լավ», ըստ որի հարցվողները համակարգում կարողանում են տեղադրել համապատասխան դասընթացի վերաբերյալ բոլոր անհրաժեշտ նյութերը, սակայն համակարգը հնարավորություն չի տալիս օգտագործել ուսանողների հետ հաղորդակցման և գիտելիքի փոխանցման բոլոր հնարավորությունները։ «Բավարար» գնահատել են հարցվողների 1,25%, իսկ «անբավարար» գնահատականներ չեն գրանցվել։

«Բավարար» պատասխաններ տրվել են Հայոց լեզվի և գրականության, Ինֆորմատիկայի և ֆիզիկամաթեմատիական գիտությունների, Կենսաբանության, էկոլոգիայի և առողջ ապրելակերպի դասախոսների կողմից։

**2․4․«Ինչպե՞ս եք օգտագործում Ձեր դասընթացի շրջանակներում հատկացված ուսանողների ինքնուրույն աշխատանքի ժամաքանակը»** հարցին դասախոսները պատասխանել են հետևյալ կերպ․

1. Հանձնարարականների միջոցով։
2. Առաջադրանքների հանձնարարում, օրենքների, իրավական ակտերի ուսումնասիրում։
3. Ուսանողներին մասնագիտական առաջադրանքների հանձնարարում։
4. Ինքնուրույն աշխատանքների միջոցով թեմատիկ գործնական հանձնարարականներով։
5. Ընդհանուր ժամանաքանակի մեկ երրորդի սահմաններում լրացուցիչ գրականության, ինչպես նաև զում հարթակի ընձեռած հնարավորությունների շնորհիվ լրացուցիչ խորհրդատվության տրամադրման միջոցով։
6. Ուսանողի կողմից ընտրված թեմայի տեսական և գործնական աշխատանքը ներկայացվում է թղթապանակով, տեսասահիկներով։
7. Կատարվում են թիմային և թեստային աշխատանքներ, ներկայացվում ռեֆերատներ, շնորհանդեսներ:
8. Լրացուցիչ թեմաներ են հանձնարարվում, թարգմանություններ։
9. Լրացուցիչ հանձնարարություններ տալով, մասնագիտական նյութեր տրամադրելով։
10. Ժամաքանակի մեկ երրորդի չափով յուրաքանչյուր դասի ավարտին ուսանողներին տրվում են ինքնուրույն աշխատանքի թեմաներ, որոնց վրա նրանք աշխատում են մինչև հաջորդ դասը։
11. Ուսանողներին հանձնարարում ենք ինքնուրույն աշխատանքներ, հետազոտություններ, էսսեներ։
12. Մասնագիտական գրականության ուսումնասիրում, կոնսպեկտավորում և ներկայացում։
13. Նախագծային աշխատանքների, իրավիճակային խնդիրների հանձնարարում։
14. Լրացուցիչ նյութերի ուսումնասիրում, շնորհանդեսների ներկայացում։
15. Ըստ առարկաների առանձնահատկությունների՝ ռեֆերատների և տեսասահիկների կազմում։
16. Գործնական առաջադրանքների կատարում։

**2․5․Ձեր որակավորումը բարձրացնելու համար վերապատրաստումների կարիք ունեք․**

**Գծապատկեր 5․**

Գծապատկերից երևում է, որ հարցվողների մեծամասնությունը՝ 68,4%, կարիք ունի վերապատրաստումների և նույնիսկ նշել է անհրաժեշտ վերապատրաստումների ոլորտը․

1. Համակարգչային հմտություններ
2. Տեղեկատվական տեխնոլոգիաների տիրապետելու հմտություններ
3. Հաշվապահության ավտոմատացում
4. Արդի մանկավարժական հմտություններ
5. Կրթության մեջ ՏՏ ոլորտի նորագույն մեթոդների կիրառման վերաբերյալ
6. Դասավանդման նոր ինտերակտիվ մեթոդներ
7. Մասնագիտական անգլերեն լեզու
8. Ֆինանսների ապահովագրում
9. Ռուս դասական գրականություն
10. Դարձվածաբանություն
11. Տարածաշրջանային հակամարտությունների վերլուծություն, միջազգային փորձի ուսումնասիրություն
12. Հաշվապահական հաշվառում
13. Հաղորդակցման հմտություններ
14. Հայերենի արդի հիմնախնդիրներ
15. Վարչական իրավունք
16. **Խնդրում ենք գնահատել ԳՊՀ դասախոսների ակադեմիական ազատությունը և մասնակցությունը գիտահետազոտական աշխատանքներին․**

**3․1․ Դուք ունե՞ք ակադեմիական ազատություն․**

**Գծապատկեր 6․**

Հարցվողների 100%-ը հարցին պատասխանել է «այո», ինչը վկայում է, որ ԳՊՀ-ում յուրաքանչյուր դասախոսի գործունեության հիմքում ընկած է ակադեմիական ազատությունը։

**3․2․Դուք ուսումնական գործունեությունը համատեղու՞մ եք գիտահետազոտական գործունեության հետ․**

**Գծապատկեր 7․**

Հարցվողների մեծամասնությունը՝ 93,7%-ը, նշել է, որ ԳՊՀ-ում իրենց ուսումնական գործունեությունը համատեղում է գիտահետազոտական գործունեության հետ։ 6,3%-ը նշել է «ոչ» պատասխանը։

«Ոչ» պատասխան տվել են Օտար լեզվի և գրականության, Կառավարման և ֆինանսների, Իրավագիտության, Կենսաբանության, էկոլոգիայի և առողջ ապրելակերպի ամբիոնների մեկական դասախոս։

**3․3․ԳՊՀ-ն խրախուսո՞ւմ է Ձեր գիտահետազոտական գործունեությունը․**

**Գծապատկեր 8․**

Հարցվողների մեծամասնությունը՝ 89,9%, հարցին պատասխանել է «այո», 10,1%-ը՝ «ոչ»։ «Ոչ» պատասխան տվել են Հայոց լեզվի և գրականության, Կենսաբանության, էկոլոգիայի և առողջ ապրելակերպի, Ինֆորմատիկայի և ֆիզիկամաթեմատիկական գիտությունների, Հասարակական գիտությունների ամբիոնների մեկական դասախոս։

**«Եթե ոչ, ապա խնդրում ենք նշել, թե Ձեր կարծիքով խրախուսման ինչպիսի՞ միջոցներ պետք է կիրառի ԳՊՀ-ն»** հարցին տվել են հետևյալ պատասխանները․

* Հավելավճարներ,
* Պարգևավճարներ։

**3․4․ Ամբիոնում առկա՞ է ընդհանուր գիտահետազոտական ուղղվածություն․**

**Գծապատկեր 9․**

Հարցվողների 93,7%-ը հարցի պատասխանել է «այո», 6,3%-ը՝ «ոչ»։ «Ոչ» պատասխան տվել են Կենսաբանության, էկոլոգիայի և առողջ ապրելակերպի և Օտար լեզվի և գրականության ամբիոնի դասախոսները։

**3․5․ Եթե այո, ապա Դուք մասնակցո՞ւմ եք ամբիոնի ընդհանուր գիտահետազոտական աշխատանքներին։**

**Գծապատկեր 10․**

Հարցվողների 83,8%-ը հարցի պատասխանել է «այո», 16,2%-ը՝ «ոչ»։ «Ոչ» պատասխան տվել են․

* Կենսաբանության, էկոլոգիայի և առողջ ապրելակերպի ամբիոն-3 դասախոս
* Օտար լեզվի և գրականության ամբիոն -1 դասախոս,
* Հայոց լեզվի և գրականության ամբիոն-1 դասախոս,
* Իրավագիտության ամբիոն-1 դասախոս,
* Ինֆորմատիկայի և ֆիզիկամաթեմատիկական գիտությունների ամբիոն-1 դասախոս,
* Հասարակական գիտությունների ամբիոն-1 դասախոս։

**3․6․Ուսանողներին հետազոտական գործունեության մեջ ներգրավելու ի՞նչ կառուցակարգեր, մեթոդներ եք կիրառում․**

**Հարցվողները հարցին պատասխանել են հետևյալ կերպ․**

1. Դասախոսի ղեկավարությամբ ուսանողները մասնակցում են գիտաժողովների:
2. Ղեկավարում եմ ուսանողական գիտական զեկուցումներ:
3. Հոդվածների և զեկույցների պատրաստում, ուղղորդում։
4. Խրախուսում և աջակցում եմ ուսանողներին ուսանողական գիտական հանդես գալու համար։
5. Հետազոտական աշխատանքների, պատմահամեմատական մեթոդների, աղբյուրներից ու գրականությունից օգտվելու հմտությունների կիրառման միջոցով։
6. Համատեղ հոդվածների պատրաստում։
7. Գործնական աշխատանքների ժամերին դաշտային պայմաններում դասի անցկացումը նպաստում է հետազոտական գործունեության իրականացմանը։
8. Ուսանողները գրում են գիտական հոդվածներ, ինչպես նաև անհատական և կուրսային աշխատանքներ, որոնց գնահատման ժամանակ կարևորվում է հետազոտական բաղադրիչը։
9. Խնդրահարույց հարցերի քննարկում, ինքնուրույն հետազոտական աշխատանքի կարևորում։
10. «Շրջված դասարան» մոդելի կիրառում, տվյալներ հավաքելու, համակարգելու կարողությունների զարգացում։
11. Շնորհանդեսների պատրաստում, իրավական ակտերի ուսումնասիրում։

**4․ Խնդրում ենք գնահատել դասախոսների բավարարվածությունը Համալսարանի ստորաբաժանումների աշխատանքից**

**4․1․ Խնդրում ենք գնահատել ԳՊՀ նշված ստորաբաժանումների գործունեությունը․**

**4․1․1․ Ամբիոն․**

**Գծապատկեր 11․**

Հարցվողների մեծամասնությունը՝ 63,6%-ը, տվել է «գերազանց» պատասխան, 36,4%-ը՝ «լավ» պատասխանը։ «Բավարար», «անբավարար» պատասխաններ չեն գրանցվել։

**Հարցվողները հստակեցրել են իրենց պատասխանները հետևյալ կերպ․**

1. Պարտաճանաչ աշխատանք է կատարվում։
2. Քիչ ենք ներգրավված ամբիոնի նիստերում, գիտական քննարկումներում։
3. Ամբիոնն աջակցում է բոլոր հարցերում։
4. Անհրաժեշտ աշխատանքներն իրականացվում են ժամանակին ու բարձր մակարդակով։
5. Ամեն ինչ իրականացվում է ժամանակին և համակարգված։
6. Օպերատիվ, չափազանց հետևողական է ամբիոնի աշխատակիցը։
7. Ամբիոնային քննարկումներ շատ հազվադեպ են լինում։

**4․1․2․ Դեկանատ**

**Գծապատկեր 12․**

Հարցվողների մեծամասնությունը՝ 70,1%-ը, տվել է «գերազանց» պատասխան, 28,6%-ը՝ «լավ» պատասխան։ 1,3%-ը՝ «բավարար» պատասխան։

«Բավարար» պատասխաններ տրվել է Կենսաբանության, էկոլոգիայի և առողջ ապրելակերպի ամբիոնի մեկ դասախոսի կողմից։

**Հարցվողները հստակեցրել են իրենց պատասխանները հետևյալ կերպ․**

1. Աշխատում են նվիրումով։
2. Ամեն բան կազմակերպվում է բարձր մակարդակով։
3. Պատրաստակամորեն լուծում է բոլոր խնդիրները։
4. Գոհ եմ աշխատանքները համակարգելու, կազմակերպելու ունակություններից։
5. Օժանդակող, բարեհամբույր և խելացի անձնակազմ։
6. Պարտաճանաչ են և պատրաստակամ։
7. Բավական արագ, ճկուն արձագանքում են բոլոր հարցերին։
8. Իրականացնում է համակագված աշխատանք։

**4․1․3․ Ռեկտորատ**

**Գծապատկեր 13․**

Հարցվողների մեծամասնությունը՝ 74,3%-ը, տվել է «գերազանց» պատասխան, 25,3%-ը՝ «լավ» պատասխան։ «Բավարար», «անբավարար» պատասխաններ չեն գրանցվել։

**Հարցվողները հստակեցրել են իրենց պատասխանները հետևյալ կերպ․**

1. Ռեկտորատն աշխատում է բարձր պրոֆեսիոնալիզմով և մեծ պատասխանատվությամբ։
2. Արդյունավետ աշխատանքի համար բոլոր պայմանները ստեղծված են:
3. Պատրաստակամ են։
4. Արագ ստանում ես բոլոր հարցերի պատասխանները, միշտ անկաշկանդ կարողանում ես դիմել ռեկտորատ։
5. Հետևողական, անհատական, կառուցողական մոտեցում:
6. Հետևողական և համակարգված աշխատանք։

**4․1․4․ Հանրակացարան**

**Գծապատկեր 14․**

Հարցվողների մեծամասնությունը՝ 46.7%-ը, տվել է «գերազանց» պատասխան, 33.3%-ը՝ «լավ» պատասխան։ «Բավարար»՝ 20%-ը։ «Անբավարար» պատասխաններ չեն գրանցվել։

«Բավարար» պատասխաններ տրվել են․

* Հասարակական գիտությունների ամբիոն-4 դասախոս,
* Կենսաբանության, էկոլոգիայի և առողջ ապրելակերպի ամբիոն -3 դասախոս,
* Կառավարման և ֆինանսների ամբիոն -1 դասախոս,
* Հաշվապահական հաշվառման ամբիոն -3 դասախոս,
* Հայոց լեզվի և գրականության ամբիոն -2 դասախոս,
* Օտար լեզվի և գրականության ամբիոն -2 դասախոս,
* Ինֆորմատիկայի և ֆիզիկամաթեմատիկական գիտությունների ամբիոն -1 դասախոս։

**Հարցվողները հստակեցրել են իրենց պատասխանները հետևյալ կերպ․**

* Հանրակացարանում ապրող դասախոսները բավարարված են պայմաններից։
* Հնարավոր անհրաժեշտ պայմաններն ապահովված են։
* Ապահովված են կենցաղային բոլոր պայմանները:
* Չեմ առնչվել, գործընկերներս դժգոհ չեն։
* Չեմ օգտվել։
* Չեմ օգտվել, բայց գիտեմ, որ առկա են անհրաժեշտ պայմանները,
* Մաքրության առումով բավարար չէ։

1. **Խնդրում ենք նշել, մասնակցո՞ւմ եք ԳՊՀ կառավարման, վարչարարության գործընթացին․**

**Գծապատկեր 15․**

Հարցվողների 41.1%-ը, տվել է «այո» պատասխան, 58.9%-ը՝ «ոչ» պատասխան։ «Մասամբ»՝ 0%։

**Հարցվողները հստակեցրել են իրենց պատասխանները հետևյալ կերպ․**

* ԳՊՀ-ում բոլորն էլ ունեն ձայնի իրավունք։
* ԳՊՀ-ում հիմնական դասախոս չեմ, սակայն կարող եմ ասել, որ ազատ եմ իմ առաջարկությունների մեջ։
* Ունեմ ձայնի իրավունք:

**6.«Խնդրում ենք նշել երեք առավելություն, որոնք, Ձեր կարծիքով, բնորոշ են ԳՊՀ-ին.**

**Հարցվողները հարցին պատասխաննել են հետևյալ կերպ»** հարցին տված պատասխանները հետևյալն են․

* Ազնվություն, պատշաճ վերաբերմունք։
* Միջազգային ծրագրեր, ազնվություն, թափանցիկություն։
* Ուսուցման բարձր որակ, ազնվություն։
* Ակադեմիական ազնվություն, միջազգային ծրագրերին լավագույնս անդամակցություն, ջերմ միջավայր։
* Ուսանողների հանդեպ անհատական մոտեցում, ակադեմիական ազնվություն, մնացած բուհերի համեմատ ավելի մատչելի ուսման վարձավճարներ։
* ԳՊՀ-ում սոցիալ հոգեբանական մթնոլորտի ազատությունը և մաքրությունը, պրոֆեսորադասախոսական կազմի բարձր մարդկային և մասնագիտական հատկանիշները, ԳՊՀ-ի ռեկտորի և բոլոր ստորաբաժանումների գերազանց աշխատանքը։
* Ազնիվ ակադեմիական միջավայր, գործընկերային լավ հարաբերություններ, կորպորատիվ մշակույթ և անձնակազմի շրջանում պատասխանատվության բարձր զգացում։
* Ակադեմիական ազնվություն, փոխհամագործակցային մթնոլորտ, առողջ մթնոլորտ։
* Մարդկային ջերմ և փոխադարձ հարգանքի վրա հիմնված փոխհարաբերությունների առկայություն։
* Կոռուպցիայից զերծ միջավայր, ուսումնական գործընթացի անխափան կազմակերպում, աշխատանքային բարենպաստ ու ջերմ մթնոլորտ:
* Անմնացորդ նվիրումով աշխատող ղեկավարություն։ Գիտամանկավարժական մեծ ներուժ ունեցող պրոֆեսորադասախոսական կազմ։ Մարդկային ջերմ, ազնիվ հարաբերությունների վրա հիմնված աշխատանքային գործունեության ծավալում։
* Բարևարքություն, ազնվություն, ակադեմիական ազատություն։
* Բարձր պատասխանատվություն, որակյալ կառավարում, կոռուպցիայի բացակայություն։
* Օբյեկտիվություն, որակյալ կրթություն, հուսալիություն։
* Աշխատանքի նկատմամբ պատասխանատվության բարձր զգացում, աշխատանքային ջերմ մթնոլորտ։
* Մարդկային ջերմություն, ուսանողների սովորելու ցանկություն։
* Ճշտապահություն, աշխատասիրություն, բարյացկամություն։
* Կոռուպցիայի բացակայություն, դասերի հստակ կազմակերպում։
* Ուսանողակենտրոնությունը, դասախոսների նկատմամբ վստահությունը, հոգատարությունը անձնակազմի նկատմամբ։
* Որակի ապահովում, մարդկային ջերմ մթնոլորտ:
* Դրական աշխատանքային մթնոլորտ, մասնագիտական աճի խրախուսում, բացառիկ ունակություններով և մարդկային լավագույն արժեքներ կրող ղեկավար, ում ղեկավարած կազմակերպությունում աշխատելը պատիվ է։
* Ուսումնական գործընթացի արդյունավետ կազամակերպումը, աշխատակազմի համախմբվածությունը։
* Հրաշալի միջավայր կրթվելու և զարգանալու համար, փոխանակային ծրագրեր, սրտացավ և խելացի մասնագետներ։
* Ակադեմիական ազնիվ միջավայր, միջազգային համագործակցության ծրագրեր, մարզում գործող հաստատություններին, հիմնարկ-ձեռնարկություններին մասնագետ կադրերով ապահովում, արտաքին շահակիցների հետ սերտ կապեր, կարիքների վերհանում և վերապատրաստումների շարունակական իրականացում։
* Անհատական մոտեցում յուրաքանչյուրին։
* Ակադեմիական ազնվություն, հակակոռուպցիոն բուհ, ընդգծված հարգալից և ուշադիր վերաբերմունք ուսանողների և դասախոսների նկատմամբ, ակտիվ մասնակցությունը միջազգային ծրագրերին։

**7. «Խնդրում ենք նշել երեք թերություն կամ խնդիր, որը նկատել եք բուհում»** հարցին տված պատասխանները հետևյալն են․

* Ուսանողների անտարբերությունը գիտահետազոտական աշխատանքի, սովորելու հանդեպ։
* Ուսանողների սակավություն, նյութատեխնիկական բազայի սահմանափակություն:
* Ֆինանսական սուղ միջոցներ, վերանորոգման կարիք ունեցող լսարաններ։ մասնագիտական գրականության պակաս։
* Լսարանների կահավորվածությունը։
* Ուսանողների նվազ թվաքանակ։
* Շենքային պայմանները, նյութատեխնիկական անբավարարվածությունը։
* Մասնագիտական գրականության պակասը, լսարանների կահավորվածությունը։
* Պետական ֆինանսավորման բացակայությունը, գրադարանի, արդիական մարզադահլիճների ժամանակակից կահավորանքի պակասը։

1. **Հարցվող դասախոսները վերը նշված թերությունների բարելավման համար ներկայացրել են առաջարկություններ․**

* Բարձրացնել ուսանողների մոտ հետազոտական աշխատանքի հանդեպ մոտիվացիան, կիրառել նոր մեթոդներ։
* Բազմախողովակ ֆինանսավորման աղբյուրների որոնում, ուսանողներին ներգրավում այդ գործում։
* Ակտիվացնել ամբիոնների հետազոտական ուղղությունները, այդ գործում օգտագործել ուսանողների և դասախոսների ներուժը:
* Գեղարքունիքի մարզում տարածաշրջանին բնորոշ փոքր ձեռնարկությունների օպտիմալ չափերի հիման վրա բիզնես պլանների և ծրագրերի մշակում։
* Դրամաշնորհային ծրագրերով ֆինանսական մուտքերի ապահովում, գրադարանի և մարզադահլիճի նոր կահավորանք, արդիականացում։

1. **Եզրակացություններ և առաջարկություններ․**

Ամփոփելով հարցման արդյունքները՝ կարելի է եզրակացնել, որ հարցմանը մասնակցել է դասախոսների ընդհանուր թվաքանակի մեծամասնությունը։

Հարցման արդյունքները ցույց տվեցին, որ հարցվողների մեծամասնությունը «լավ» է գնահատել Համալսարանի ուսումնական լսարանների վիճակը և կահավորանքը, «գերազանց»՝ էլեկտրոնային ուսուցման ‹‹Learn.gsu.am›› համակարգի արդյունավետությունը։ Հարցվող դասախոները նշել են, որ դասախոսություններն ու գործնական պարապմունքներն իրականացնելիս օգտվում են ԳՊՀ-ում առկա համակարգչային լսարանների, լաբորատորիանների և աշխատասենյակների ընձեռած հնարավորություններից։

ԳՊՀ-ում ՄԿԾ-ների վերջնարդյուքները սահմանելիս կարևոր է նաև ուսումնասիրել, թե դասախոսն ուսումնական պլանով յուրաքանչյուր դասընթացի շրջանակներում հատկացված ուսանողների ինքնուրույն աշխատանքի ժամաքանակն ինչպես է օգտագործում։ Ըստ այդմ, հարցման արդյունքները ցույց են տալիս, որ դասախոսներն իրենց դասընթացի շրջանակներում հատկացված ուսանողների ինքնուրույն աշխատանքի ժամաքանակը կարողանում են ճիշտ և նպատակային օգտագործել՝ այն հատկացնելով լրացուցիչ ինքնուրույն աշխատանքներին, հանձնարարականներին, քննարկումներին և մասնագիտական գրականության վերլուծություններին։

Հարցման նպատակն էր ոչ միայն գնահատել ԳՊՀ կրթական ռեսուրսներից դասախոսների բավարարվածությունն, այլև ուսումնասիրել և վերհանել դասախոսների կարիքները։ Հարցման արդյունքները ցույց են տալիս, որ դասախոսներն իրենց որակավորումը բարձրացներու համար ցանկանում են մասնակցել մասնագիտական և մանկավարժական, համակարգչային դասընթացների։

ԳՊՀ-ի 2023-2027թթ․ հնգամյա ռազմավարական ծրագրում առաջնահերթ ուղղություններից է գիտահետազոտական գործունեությունը։ Հետևաբար, հրամայական հարցերից մեկն է պարզել, թե Համալսարանում դասախոսներն արդյո՞ք ակադեմիապես ազատ են և ուսումնական գործունեությունը հեշտությամբ կարողանում են համատեղել գիտահետազոտական աշխատանքի հետ։ Հարցման արդյուքները ցույց են տալիս, որ հարցվողների 100%-ը հարցին պատասխանել է «այո», ինչը խոսում է, որ ԳՊՀ-ում յուրաքանչյուր դասախոսի գործունեության հիմքում ընկած է ակադեմիական ազատությունը, ԳՊՀ-ն երաշխավորում է դասախոսների հետազոտական գործընթացի անկախությունը, դասախոսները լսարանում ազատ են ինչպես ուսանողներին գնահատելիս, այնպես էլ՝ իրենց մասնագիտական քննարկումներում։ Հարցվողների մեծամասնությունը նշել է, որ ուսումնական գործունեությունը հեշտությամբ համատեղում է գիտահետազոտական գործունեության հետ, մասնակցում է ամբիոնների ընդհանուր գիտահետազոտական աշխատանքներին և նույնիսկ առավելագույն ջանքերն է գործադրում ուսանողների գիտահետազոտական աշխատանքներում ներգրավելու համար, որի վկայությունն է ՀՀ կրթության, գիտության, մշակույթի և սպորտի /ԿԳՄՍ/ նախարարության կողմից կազմակերպվող «Լավագույն ուսանող» մրցույթի արդյուքները՝ ԳՊՀ-ն իր լավագույն ուսանողների թվով տարիներ շարունակ առաջին տեղում է։

Հարցման միջոցով դասախոսների կողմից գնահատվել են նաև Համալսարանի ամբիոնների, դեկանատների, ռեկտորատի գործունեությունը, որ հարցվողները բացարձակ մեծամասնությամբ «գերազանց» և «լավ» են գնահատել ԳՊՀ նշված ստորաբաժանումների գործունեությունը, նույնիսկ չեն գրանցվել «անբավարար» պատասխաններ, ինչը խոսում է բուհում առկա փոխհամագործակցային, առողջ, արդյունավետ աշխատանքային մթնոլորտի մասին։

Հարցման նպատակն է նաև ուսումնասիրել, թե դասախոսները որքանով են մասնակցում բուհի կառավարման գործընթացին, և հարցումը ցույց տվեց, որ գրեթե մեծամասնությունը մասնակցում է այդ գործընթացին, նրանք ներգրավված են ԳՊՀ հոգաբարձուների խորհրդի, գիտական խորհրդի, ռեկտորատի, ֆակուլտետային խորհուրդների, տարբեր հանձնաժողովների կազմում։

ԳՊՀ կրթական ռեսուրսներից դասախոսների բավարարվածությունը ամբողջովին ուսումնասիրելու և վերլուծելու համար կարևոր են նաև որակական բաց հարցերը։

Հարցվողների մեծամասնությունը, ի թիվս ԳՊՀ-ի բազում առավելությունների, նշել են նաև թերություններ և առաջարկություններ, որոնց վերաբերյալ առաջարկում ենք համապատասխան ստորաբաժանումներին միջոցառումների պլան մշակել և զեկուցել ԳՊՀ ռեկտորատի և գիտական խորհրդի նիստերում։

ԳՊՀ կրթական ռեսուրսներից դասախոսների բավարարվածության վերաբերյալ հարցման արդյունքների վերլուծությունը, եզրակացություններն ու առաջարկությունները հղվել են համապատասխան ստորաբաժանումներ (ֆակուլտետներ, ամբիոններ), որպեսզի ուսումնասիրվեն, ԳՊՀ ռեկտորատի կամ գիտական խորհրդի նիստերում ներկայացվեն համապատասխան լուծումներ և առաջարկություններ, արդյունքում ձեռնարկվեն միջոցներ՝ ԳՊՀ-ում կրթության որակի ապահովման հիմնական պատասխանատուների՝ դասախոսների գոհունակության աստիճանի շարունակական բարձրացման նպատակով։