**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆ**

****

ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆԻ

ՈՒՍՈՒՄՆԱԿԱՆ ՌԵՍՈՒՐՍՆԵՐԻՑ ԱՌԿԱ ՈՒՍՈՒՑՄԱՆ ՀԱՄԱԿԱՐԳՈՒՄ ՍՈՎՈՐՈՂ ՈՒՍԱՆՈՂՆԵՐԻ ԲԱՎԱՐԱՐՎԱԾՈՒԹՅԱՆ ԳՆԱՀԱՏՄԱՆ ԱՐԴՅՈՒՆՔՆԵՐԻ ՎԵՐԼՈՒԾՈՒԹՅՈՒՆ

**ԳԱՎԱՌ 2023**

Հարցման արդյունքների վերլուծությունը կատարվել է ԳՊՀ որակի ապահովման բաժնի կողմից 2023թ. հունվարի 11-ին։

**Որակի ապահովման բաժնի պատասխանատուներ՝**

Հայրապետյան Ք.

Նախրատյան Մ.

Մուրադյան Ն.

**ԲՈՎԱՆԴԱԿՈՒԹՅՈՒՆ**

1. **Հարցման ընդհանուր նկարագիրը ………………………………………………….…3**
2. **Հարցման մեթոդաբանությունը …………………………………………………………3**
3. **Ուսումնական գործընթացից առակա ուսուցման համակարգում սովորող ուսանողների բավարարվածության գնահատում…………………………………………………………….……………………4**
4. **Եզրակացություններ և առաջարկություններ …………………………………..……23**
5. **Հարցման ընդհանուր նկարագիրը․**

Ուսումնական ռեսուրսներից ուսանողների բավարարվածությունը գնահատելու, վերլուծություն իրականացնելու, ուսման որակը բարելավելու նպատակով Գավառի պետական համալսարանի (այսուհետ՝ ԳՊՀ, Համալսարան) որակի ապահովման բաժնի կողմից  առկա ուսուցման համակարգում սովորող ուսանողների շրջանում իրականացվել է հարցում նախապես մշակված առցանց (online) անանուն հարցաթերթիկի միջոցով:

Հարցման նպատակն է՝ բացահայտել առկա խնդիրները, ուսումնասիրել, վերլուծել, գնահատել ուսանողների կարծիքները, նկատառումները, առաջարկությունները, դժգոհությունները, դրանց հաշվառմամբ՝ ներկայացնել առաջարկություններ և ձեռնարկել միջոցներ՝ ուսումնական գործընթացի  որակն ու արդյունավետությունը բարձրացնելու, հիմնական շահառուների բավարարվածության աճին նպաստելու համար։

1. **Հարցման մեթոդաբանությունը․**

Հարցաթերթը բաղկացած է փակ, բաց, կիսաբաց և ինտերվալային հարցերից։ Հարցաթերթի հարցերը մշակվել և կազմվել են որակի ապահովման բաժնի աշխատակիցների և ԳՊՀ դասախոսների, ուսանողների համատեղ աշխատանքի արդյունքում։ Հարցաթերթի նպատակն է որակական և քանակական տվյալների հավաքագրումն ու վերլուծությունը, որը միտված է ԳՊՀ-ում կրթության որակի բարձրացմանը և ներքին շահակիցների բավարարվածության աճին։

1. **Գավառի պետական համալսարանում ուսուցման գործընթացից առկա ուսուցման համակարգում սովորող ուսանողների բավարարվածության գնահատում**

Առկա ուսուցման համակարգում սովորող 283 ուսանողներից հարցմանը մասնակցել են 182-ը, որը կազմում է գործող ուսանողների 64,31 %-ը:

**1․ Ընդհանուր տեղեկություններ**

**Հարցմանը մասնակցած ուսանողների թվաքանակն՝ ըստ մասնագիտությունների․**

|  |  |  |  |
| --- | --- | --- | --- |
| **Ֆակուլտետը, բաժինը** | **Ուսանողների**  **ընդհանուր թիվը** | **Հարցմանը մասնակիցների թիվը** | **Հարցմանը մասնակիցների տոկոսային**  **հարաբերությունը** |
| **Բանասիրական** | **66** | **37** | **56%** |
| Հայոց լեզու և գրականություն | 26 | 15 | 57,6% |
| Ռուսաց լեզու և գրականություն | 3 | 2 | 66,6% |
| Անգլերեն լեզու և գրականություն | 37 | 20 | 54% |
| **Բնագիտական** | **63** | **20** | **31,7%** |
| Կենսաբանություն | 8 | 4 | 50% |
| Սերվիս | 16 | 8 | 50% |
| Համակարգչային ճարտարագիտություն | 28 | 5 | 17% |
| Դեղագործական քիմիա | 8 | 2 | 25% |
| Քարտեզագրություն ր կադաստրային գործ | 2 | 1 | 50% |
| Աշխարհագրություն | 1 | 0 | 0% |
| **Հումանիտար մասնագիտությունների** | **78** | **66** | **84,6%** |
| Իրավագիտություն | 35 | 35 | 100% |
| Պատմություն | 8 | 8 | 100% |
| Տարրական մանկավարժություն և մեթոդիկա | 35 | 23 | 65% |
| **Տնտեսագիտական** | **76** | **59** | **77,6%** |
| Ֆինանսներ /ըստ ոլոտի/ | 36 | 32 | 88% |
| Հաշվապահական հաշվառում և հարկում /ըստ ոլորտի/ | 19 | 13 | 68% |
| Տնտեսագիտություն | 21 | 14 | 66% |
| **Ընդամենը** | **283** | **182** | **64,31%** |

Հաջորդիվ ընդհանուր մասնակիցների թիվը՝ 182-ը,  կընդունենք որպես 100%, և մասնակցությունն ըստ ֆակուլտետների, կուրսերի և կրթական աստիճանների արդեն կունենա հետևյալ պատկերը (տե՛ս գծապատկեր 1, 2, 3)։

**Գծապատկեր 1**

**Ուսանողների մասնակցությունն՝ ըստ ֆակուլտետների**

**Գծապատկեր 2․**

**Ուսանողների մասնակցությունն՝ ըստ կուրսերի**

Գծապատկերներից երևում է, որ հարցմանն առավել ակտիվ մասնակցել են Հումանիտար մասնագիտությունների ֆակուլտետի, առավել պասիվ՝ Բնագիտական ֆակուլտետի ուսանողները։

Ըստ կուրսերի՝ առավել ակտիվ հարցմանը մասնակցել են 2-րդ կուրսի ուսանողները, ինչն էլ կազմել է ընդհանուր թվի 40%-ը: Սա պայմանավորված է այն հանգամանքով, որ երկրորդ կուրսեցիներն, ի տարբերություն մյուս կուրսերի ուսանողների, թվաքանակով ավելի շատ են, հետևաբար միանշանակ պնդել, թե որևէ կուրս պասիվ կամ ակտիվ մասնակցություն է ունեցել, ճիշտ չի լինի։

**Գծապատկեր 3․**

**Ուսանողների մասնակցությունն՝ ըստ կրթական աստիճանների**

Գծապատկերից պարզ է դառնում է, որ ընդհանուր հարցվողների 73%-ը (132 ուսանող) բակալավրիատի, իսկ 28 %-ը (50 ուսանող) մագիստրատուրայի ուսանողներ են: Եթե հաշվի առնենք, որ ԳՊՀ մագիստրատուրայում սովորող ուսանողների ընդհանուր թիվը կազմում է բուհի առկա ուսուցման համակարգում սովորող ուսանողների 28%-ը, այսինքն՝ ուսանողների մոտավորապես 1/3-ը, ապա հարցաթերթին 28% պատասխանելը գնահատվում է որպես հարցմանն ակտիվ մասնակցություն։

1. **ԻՐԱԿԱՆՈՒԹՅԱՆԸ ՀԱՄԱՊԱՏԱՍԽԱՆՈ՞ՒՄ Է ԱՐԴՅՈՔ ԳՊՀ-Ի ԿՈՂՄԻՑ ՀԱՆՐՈՒԹՅԱՆԸ ՏՐԱՄԱԴՐՎՈՂ ՏԵՂԵԿԱՏՎՈՒԹՅՈՒՆԸ**
   1. **Ուսուցանվող մասնագիտությունների մասին**

**Գծապատկեր 4․**

Հարցվողների 99%-ը հարցին պատասխանել է «այո», 1,1%-ը (2 ուսանող)՝ «ոչ»։ «Ոչ» պատասխանները տրվել են 1-ին կուրսի ուսանողների կողմից։

«Ոչ» են պատասխանել․

1. «Հաշվապահական հաշվառում և հարկում /ըստ ոլորտի/» բաժնի 1-ին կուրսի 2 ուսանող։

**2.2. Մասնագիտական կարողությունների և հմտությունների ձեռքբերման հնարավորությունների և պայմանների մասին**

**Գծապատկեր 5․**

Հարցման մասնակիցների 95,6%-ը հարցին պատասխանել է «այո», 4,4%-ը (8 ուսանող)՝ «ոչ»։ Ինչպես վերը նշված հարցի դեպքում, այստեղ նույնպես «ոչ» պատասխանները հիմնականում քիչ թիվ են կազմում և տրվել են հետևյալ կուրսերի ուսանողների կողմից։

1. «Ֆինանսներ /ըստ ոլորտի/» բաժնի 2-րդ կուրս,
2. «Հաշվապահական հաշվառում և հարկում /ըստ ոլորտի/» բաժնի 1-ին կուրս,
3. «Անգլերեն լեզու և գրականություն» բաժնի 4-րդ կուրս,
4. «Հայոց լեզու և գրականություն» բաժնի 1-ին կուրս։

**2.3. Ուսումնական ռեսուրսների, ուսանողներին մատուցվող ուսումնաօժանդակ ծառայությունների մասին**

**Գծապատկեր 6․**

Հարցվողների 94,5%-ը հարցին պատասխանել է «այո», 5,5%-ը (10 ուսանող)՝ «ոչ»։

«Ոչ» պատասխանները հիմնականում քիչ թիվ են կազմում և տրվել են հետևյալ կուրսերի ուսանողների կողմից․

1. «Դեղագործական քիմիա» բաժնի 2-րդ կուրս,
2. «Համակարգչային ճարտարագիտություն» բաժնի 3-րդ կուրս,
3. «Անգլերեն լեզու և գրականություն» բաժնի 3-րդ և 4-րդ կուրսեր,
4. «Տարրական մանկավարժություն և մեթոդիկա» բաժնի 3-րդ կուրս։

**2․4 Արդյունավետ ուսուցմանը նպաստող խորհրդատվական ծառայությունների մասին։**

**Գծապատկեր 7․**

Հարցվողների 93,9%-ը հարցին պատասխանել է «այո», 6,1%-ը (11 ուսանող)՝ «ոչ»։

«Ոչ» պատասխան են տվել հետևյալ կուրսերի ուսանողները․

* «Ֆինանսներ /ըստ ոլորտի/» բաժնի 3-րդ կուրս,
* «Ֆինանսներ դրամաշրջանառություն և վարկ» բաժնի մագիստրատուրայի 2-րդ կուրս,
* «Անգլերեն լեզու և գրականություն» բաժնի 4-րդ կուրս,
* «Հայոց լեզու և գրականություն» բաժնի 1-ին կուրս,
* «Համակարգչային ճարտարագիտություն» բաժնի 3-րդ կուրս,
* «Տարրական մանկավարժություն և մեթոդիկա» բաժնի 3-րդ կուրս։

**Հարցման մասնակիցները նաև հստակեցրել են իրենց պատասխանները․**

1. Գավառի պետական համալսարանն աշխատում է ակադեմիական ազնվության սկզբունքով և բոլոր առումներով օրինակելի բուհ է։
2. ԳՊՀ-ի ռեկտորատը և դեկանատը տրամադրում են մեզ վերաբերվող ցանկացած խորհրդատվություն և տեղեկատվություն։
3. ԳՊՀ֊-ի աշխատակիցներն ամեն կերպ օգնում և օժանդակում են ուսանողներին։
4. Պատրաստում են մրցունակ կադրեր։
5. Բոլորն էլ պատրաստ են խորհուրդներ տալ և աջակցել ցանկացած հարցում։
6. Լավագույն դասախոսների շնորհիվ ամեն բան մատչելի փոխանցվում է ուսանողին։
7. ԳՊՀ դասախոսական կազմը ապահովում է ուսանողին լիարժեք տեղեկատվությամբ։
8. ԳՊՀ-ն արդյունավետ կրթության ջատագովն է։
9. Ամեն բան համապատասխանում է իմ սպասելիքներին։
10. Համալսարանից կողմից ներկայացվող տեղեկատվությունը համապատասխանում է իրականությանը։
11. Համապատասխան մասնագիտական գրականության խնդիր կա բուհում։
12. ԳՊՀ կայքէջում տեղադրված տեղեկատվությունը մշտապես թարմացվում է։
13. Խորհրդատվական ծառայությունները թույլ են։
14. Կայքում տեղադրված և հանրությանը ներկայացվող յուրաքանչյուր տեղեկատվություն համապատասխանում է իրականությանը։
15. Մեր կողմից բարձացված յուրաքանչյուր հարց ստանում է համապատասխան լուծում։
16. Համալսարանը ապահովում է համապարփակ և հանրությանը հասկանալի տեղեկատվության փոխանցումը։
17. **ՈՒՍՈՒՄՆԱԿԱՆ ՌԵՍՈՒՐՍՆԵՐ**

**3․1․ Հաճա՞խ եք օգտվում ԳՊՀ-ի էլեկտրոնային ուսուցման «learn.gsu.am» համակարգից։**

**Գծապատկեր 8․**

Հարցվողների 83,7%-ը հարցին պատասխանել է «այո», իսկ 16,7 %-ը (30 ուսանող)՝ «ոչ»։

**3․2․ Ձեզ անհրաժեշտ ուսումնական նյութերը ԳՊՀ-ի էլեկտրոնային ուսուցման «learn.gsu.am» համակարգում առկա՞ են։**

**Գծապատկեր 9․**


Հարցվողների 94,5%-ը հարցին պատասխանել է «այո», իսկ 5,5%-ը (10 ուսանող)՝ «ոչ»։ «Այո» պատասխան տվել է հարցվողների մեծամասնությունը, սակայն կան նաև «ոչ» պատասխաններ։

Հարցման մասնակիցները հստակեցրել են իրենց «ոչ» պատասխանները․

1. «Հայոց լեզվի տեսություն դասընթացի» նյութերը բացակայում են,
2. PDF տարբերակները բացակայում են և նյութերի մեծ մասը այլ տառաշարերով են, անընթեռնելի են։
3. Ցանկալի է գրականության ցանկին կից լինեն էլեկտրոնային գրքեր։
4. Առկա են, սակայն ընթեռնելի չեն են և հնարավոր չէ ուղղել։
5. Կան դասընթացներ, որ թերի են ներկայացված։

**3․3․ Հաճա՞խ եք օգտվում ԳՊՀ-ի էլեկտրոնային «library.gsu.am» գրադարանից և Ձեզ անհրաժեշտ էլեկտրոնային գրականությունը գտնու՞մ եք արդյոք ԳՊՀ-ի էլեկտրոնային «library.gsu.am» գրադարանում։**

**Գծապատկեր10․**

****

Հարցվողների 57,7%-ը հարցին պատասխանել է «այո», իսկ 42,3%-ը՝ «ոչ»։ Ըստ ստացված տվյալների՝ էլեկտրոնային գրականության խիստ պակաս զգացվում է 1-ին և երկրորդ կուրսի ուսանողների շրջանում, և այդ ուղղությամբ ԳՊՀ գրադարանի աշխատակիցները պետք է ներկայացնեն համապատասխան առաջարկություններ, տրվեն լուծումներ։

**3․4․ ԳՊՀ-ում առկա նյութատեխնիկական, ուսումնամեթոդական բազան արդյո՞ք բավարար եք համարում Ձեր կրթական գործընթացի կազմակերպման համար։**

**Գծապատկեր 11․**

Հարցվողների 85,1%-ը հարցին պատասխանել է «այո», իսկ 14,9 %-ը (27 ուսանող)՝ «ոչ»։ «Ոչ» պատասխանողների մի մասն է միայն նշել, թե ինչու ԳՊՀ-ում առկա նյութատեխնիկական, ուսումնամեթոդական բազան բավարար չեն համարում իրենց կրթական գործընթացի կազմակերպման համար և ինչի կարիք ունեն․

**Եթե ոչ, ապա նշե՛ք, թե ինչի՞ կարիք ունեք։**

1. Մասնագիտական գրքերի էլեկտրոնային տարբերակների։
2. Համակարգիչների մեծ մասը չեն ծառայում իրենց նպատակին, հնացած են։
3. Համակարգչային լսարանների։
4. Դասավանդման մեթոդների փոփոխության։
5. Լսարանում համակարգչի առկայությունը ցանկալի է։
6. «Հիմնական օտար լեզու» դասընթացի դասագրքերը առկա չեն գրադարանում։
7. Ցանկալի կլիներ յուրաքանչյուր լսարանում ունենալ պրոյեկտոր։
8. Կարևորել ինտերակտիվ դասերը, որտեղ կարևորվում է վերլուծական մտածողությունը։
9. Լսարանում ցուրտ է։
10. Նոր դաշնամուրի կարիք կա։
11. Հատուկ դինամիկների, որոնք փակցվում են պատերին և դասամիջոցների ընթացքում կյանքը ավելի գունեղ են դարձնում։
12. Մատյանները ինչո՞ւ թվայնացված չեն։
13. Համապատասխան մասնագիտական գրականության։
14. Լսարաններում ցուրտ է։
15. Մեր լսարանի աթոռները խնդրում եմ փոխեք։
16. Մասնագիտական գրքերի, օրինակ՝ Սխեմոտեխնիկա։

**3․5․ Օգտվո՞ւմ եք ԳՊՀ-ի գրադարանից․**

**Գծապատկեր 12․**

Հարցվողների 93,6%-ը հարցին պատասխանել է «այո», իսկ 6,10 %-ը (11 ուսանող)՝ «ոչ»։

«Ոչ» պատասխան են տվել հետևյալ կուրսերի ուսանողները․

* «Ֆինանսներ /ըստ ոլորտի/» բաժնի 3-րդ կուրս,
* «Ֆինանսներ դրամաշրջանառություն և վարկ» մագիստրատուրա բաժնի 2-րդ կուրս,
* «Անգլերեն լեզու և գրականություն» բաժնի մագիստրատուրայի 2-րդ կուրս,
* «Իրավագիտություն» բաժնի 4-րդ կուրս,
* «Տնտեսագիտություն» բաժնի 1-ին և 2-րդ կուրսեր,
* «Համակարգչային ճարտարագիտություն» բաժնի 3-րդ կուրս,
* «Տարրական մանկավարժություն և մեթոդիկա» բաժնի 1-ին կուրս,
* «Քարտեզագրություն և կադաստրային գործ» բաժնի 1-ին կուրս։

Գրադարանից օգտվողները ներկայացրել են նաև իրենց գոհունկաթյան աստիճանը գրադարանի սպասարկման, անհրաժեշտ գրականության առկայության վերաբերյալ։

1. Գրադարանում բացակայում են դասախոսի կողմից հանձնարարված գրականությունը։
2. Գոհ եմ սպասարկումից, սակայն ինձ անհրաժեշտ գրականության խիստ պակաս է զգացվում։
3. Կան գրքեր, որոնք հանձնարարված են դասախոսի կողմից, բայց առկա չեն գրադարանում։
4. Գոհ եմ սպասարկումից։
5. Գրադարանում առկա է և՛ մասնագիտական, և՛ գեղարվեստական գրականության ընդգրկուն բազա։
6. Այո, գոհ եմ, սակայն հաճախ անհրաժեշտ մասնագիտական գրականությունը կամ մեկ օրինակով է, կամ առկա չէ։

**3․6․Օգտվո՞ւմ եք ԳՊՀ-ում գործող համալսարան-գործատու համագործակցության, շրջանավարտների և կարիերայի կենտրոնի ծառայություններից․**

**Գծապատկեր 13․**

Հարցվողների 70,6%-ը հարցին պատասխանել է «այո», իսկ 30,9%-ը՝ «ոչ»։

**Եթե այո, ապա նշեք՝ գո՞հ եք, թե՞ ոչ**

Հարցվողների 70,6%-ը նշել է, որ գոհ է կենտրոնի ծառայություններից, այն օգնում է ծանոթանալ աշխատաշուկայի պահանջներին, պարբերաբար թափուր աշխատատեղերի վերաբերյալ հայտարարությունները թարմացվում են, ապահովվում է բուհ-գործատու համագործակցությունը։ 29,4%-ը՝ նշել է, որ դեռևս չի օգտվում կենտրոնի ծառայություններից, ինչը բնական է, քանի որ Համալսարան-գործատու համագործակցության, շրջանավարտների և կարիերայի կենտրոնի ծառայություններից հիմնականում օգտվում են ավարտական կուրսերի ուսանողները, իսկ հարցվողների մեծ մասը 1-ին և 2-րդ կուրսերի ուսանողներ են։

**4․ ԳՊՀ ՈՒՍԱՆՈՂՆԵՐԻ ԲԱՎԱՐԱՐՎԱԾՈՒԹՅՈՒՆԸ ԱՄԲԻՈՆԻ, ԴԵԿԱՆԱՏԻ, ՌԵԿՏՈՐԱՏԻ ԱՇԽԱՏԱՆՔԻՑ**

**4․1․Ամբիոնի․**

**Գծապատկեր 15․**

Ամբիոնների գործունեությունը հարցվողները գնահատել են հետևյալ կերպ․

* Գերազանց -57,7%
* Լավ-39%
* Բավարար-3,3%
* Անբավարար-0։

«Գերազանց» և «լավ» գնահատողները հիմնականում տվել են հետևյալ պատասխանները՝ «***աջակցում է անհրաժեշտության դեպքերում», «գոհ եմ ամբիոնի աշխատանքից», «ամբիոնը մեր առաջին խորհրդատուն է», «բուհ-ուսանող կապի լավագույն միջոցն է», «ամբիոնն աշխատում է միշտ գոհացնել ուսանողին», «բոլոր հարցերին տրվում են պատասխաններ», «ամբիոնի դասախոսները հիանալի մասնագետներ են», «ամբիոնի հետևողական աշխատանքը գնահատելի է»։***

«Բավարար» պատասխաններ հիմնականում տրվել են «Անգլերեն լեզու և գրականություն» և «Հայոց լեզու և գրականություն» բաժնի 1-ից 4-րդ կուրսի ուսանողների կողմից։

**4․2․Դեկանատի․**

**Գծապատկեր 16․**

Դեկանատների գործունեությունը հարցվողները գնահատել են հետևյալ կերպ․

* Գերազանց -63,7%,
* Լավ-34,6%,
* Բավարար-1,6%,
* Անբավարար-0։

Հարցվողները հստակեցրել են իրենց պատասխանները, ըստ այդմ՝ «գերազանց» և «լավ» գնահատողները հիմնականում տվել են հետևյալ պատասխանները՝ «***յուրաքանչյուր հարցով առաջին հերթին դիմում եմ դեկանատ», «գոհ եմ», «անհրաժեշտության դեպքում դեկանատը միշտ աջակցում է և լուծում տալիս իմ խնդիրներին», «անմիջապես արձագանքում են իմ հարցերին», «դեկանատն աշխատում է բարեխղճորեն և փորձում գոհացնել ուսանողներին», «դեկանատը հստակ կատարում է իր աշխատանքը և պարտականությունները»։***

«Բավարար» պատասխաններ տրվել են «Անգլերեն լեզու և գրականություն» բաժնի 3-րդ կուրսի ուսանողների կողմից։

**4․3․Ռեկտորատի**

**Գծապատկեր 17․**

Ռեկտորատի գործունեությունը հարցվողները գնահատել են հետևյալ կերպ․

* Գերազանց -70,6,%
* Լավ-26,1%
* Բավարար-3,3%
* Անբավարար-0։

Հարցվողները հստակեցրել են իրենց պատասխանները՝

«***Անհրաժեշտության դեպքում հեշտությամբ կարող ենք հանդիպել ռեկտորի հետ***»***,*** «***երբեևիցե դժվարություն չեմ ունեցել խնդիրս ներկայացնելիս***»***,*** «***անհրաժեշտության դեպքում կարող եմ հանդիպել ռեկտորի հետ և ներկայացնել իմ խնդիրը***»***,*** «***ռեկտորատը ուսանողների բոլոր հարցերին լուծում է տալիս»,*** «***ռեկտորատն աշխատում է գերազանց***»***։***

Բավարար» պատասխաններ տրվել են «Համակարգչային ճարտարագիտություն» բաժնի 3-րդ, «Հայոց լեզու և գրականություն» բաժնի 1-ին, «Անգլերեն լեզու և գրականություն» բաժնի 3-րդ կուրսերի ուսանողների կողմից։

1. **Խնդրում ենք նշել երեք առավելություն, որը, Ձեր կարծիքով, բնորոշ է ԳՊՀ-ին․**
2. Ռեկտորի և դասախոսների լավ վերաբերմունքը ուսանողների հանդեպ։
3. Անահատական մոտեցում ուսանողին։
4. Խորհրդատուների աշխատանքը։
5. Օբյեկտիվ դասախոսներ։
6. Բարձր որակավորում ունեցող պրոֆեսորադասախոսկան կազմ։
7. Իր գործին գիտակ վարչական կազմ։
8. Բազում միջազգային ծրագրեր։
9. Հիանալի կրթական միջավայր։
10. Պարբերաբար կազմակերպվող վերապատրաստման դասընթացները։
11. Մարզի միակ բարձրագույն ուսումնական հաստատությունն է։
12. Գիտելիքների տեղատարափ, հիանալի աշխատակազմ։
13. Միջազգային ծրագրերով արտերկրում ուսումը շարունակելու հնարավորություն է տալիս։
14. Եվրոպական համալսարանների հետ համագործակցությունը։
15. Կազմակերպված է, լայն հնարավորություններ է ընձեռում։
16. Համակգործակցում է Եվրոպայի առաջատար համալսարանների հետ։
17. Անկողմնակալություն։
18. Փոխհամագործակցություն ուսանողների և դասախոսների միջև, ջերմ միջավայր։
19. Դասախոսների անմիջական շփումը ուսանողների հետ, կրթության բարձր որակը։
20. Հարուստ է տեղեկատվական տեխնոլոգիաներով, հարմարավետ լսարաններով։
21. Թափանցիկությունը, ուսանողին լսելու պատրաստակամությունը։
22. Հեռավար ուսուցում, կրթաթոշակներ։
23. Ճշտապահություն, սրտացավ աշխատանք։
24. Կրթության բարձր որակ, բազում հովանավորներ ունենալը։
25. Մատչելի վարձաչափ։
26. Խորհրդատու անձնակազմ։
27. Բարձրակարգ մասնագետներ, որակյալ կրթություն, դրական մթնոլորտ։
28. Հաշալսարանը հագեցված է ժամանակակից տեխնոլոգիաներով։
29. Մենք մի ընտանիք ենք, մեր համալսարանը երրորդ Հանրապետության առաջին համալսարանն է, և ես հպարտանում եմ իմ համալսարանով։
30. Աշխատաշուկային համապատասխան մասնագիտությունների առկայությունը։
31. Հրաշալի պրոֆեսորադասախոսական և վարչական անձնակազմ։
32. Բարձրակարգ ուսուցում, բարեհամբույր և լավ պատրաստված․ մասնագետներ, ուսանողներին լավ մասնագետներ դարձնող կրթահամալիր։
33. **Խնդրում ենք նշել երեք թերություն կամ խնդիր, որ նկատել եք ԳՊՀ-ում ուսումնառության ընթացքում։**
34. Լսարանի դռները չունեն կողպեք, բացակայում է բուֆետը։
35. Պրակտիկաների տևողությունը երկարացնել։
36. Էքսկուրսիաներ չեն կազմակերպվում։
37. Դասավանդման մեթոդների վերանայում։
38. Լսարանները կարելի է վերանորոգել։
39. Առաջին կուրսի ուսանողին ճիշտ չի ներկայացվում համալսարանի ընդհանուր գործառույթները և հնարավորությունները։
40. Բուֆետ չկա։
41. Չունենք պետական բյուջեից ֆինանսավորում։
42. Պատերազմի մասնակցած բոլոր տղաները չեն ստանում պետական բյուջեից ուսման վարձի փոխհատուցում։
43. Լսարաններից շատերը ցուրտ են։
44. Ջեռուցում կա, սակայն լսարանները չեն տաքանում։
45. Մասնագիտությունները սակավ են, հատկապես տնտեսագիտության ոլորտում։
46. Գլխավոր մասնաշենքում դաշնամուր չկա։
47. Բարձր հարկերի լսարաններում ցուրտ է։
48. «Հոգեբանություն» բաժնի բացակայություն։
49. **Եզրակացություններ և առաջարկություններ․**

Ամփոփելով հարցման արդյունքները, կարելի է եզրակացնել, որ հարցմանը մասնակցել է ուսանողների ընդհանուր թվաքանակի մեծամասնությունը։ Հարցվողների մեծ մասը նշել է, որիրականությանը համապատասխանում է Համալսարանի կողմից հանրությանը տրամադրվող տեղեկատվությունը, աշխատաշուկայում մասնագիտության պահանջարկի, մասնագիտական կարողությունների և հմտությունների ձեռքբերման հնարավորությունների, ուսումնական ռեսուրսների, ուսանողական օժանդակ ծառայությունների, խորհրդատվական ծառայությունների մասին հարցերին տվել է «այո» պատասխանը, քիչ տոկոս է կազմում «ոչ» պատասխանը, որը հիմնականում տվել են 1-ին կուրսի ուսանողները, որոնք դեռ չեն հասցրել լիարժեք ծանոթանալ ԳՊՀ-ին, նրա ուսումնական ռեսուրսներին։

Հարցման արդյունքները ցույց տվեցին, որ հարցվողների մեծամասնությունն ուսումնառության ընթացքում չի ունեցել մասնագիտական գրականության պակաս, օգտվում է ԳՊՀ էլեկտրոնային ուսուցման համակարգից և էլեկտրոնային գրադարանից։

Հարցվողների մեջ փոքր թիվ են կազմում այն ուսանողները, ովքեր դժվարանում են օգտվել էլեկտրոնային կրթական ծառայություններից՝ անհրաժեշտ գրականություն գտնելու համար։

**«ԳՊՀ-ում առկա նյութատեխնիկական, ուսումնամեթոդական բազան արդյո՞ք բավարար եք համարում Ձեր կրթական գործընթացի կազմակերպման համար»** հարցին հարցվողները մեծ մասամբ պատասխանել են «այո», իսկ 14.9%՝ «ոչ»։

«Ոչ» պատասխանողները կարևորել են մասնագիտական գրքերի էլեկտրոնային տարբերակների առկայությունը, համակարգչային լսարանների ավելացումը, համալրումը համապատասխան գույքով, լսարաններում պրոյեկտորների առկայությունը, նախաավարտական պրակտիաների տևողության ավելացումը և այլն։

Հարցման արդյունքները ցույց տվեցին, որ հարցվողների մեծամասնությունը տեղյակ են, որ ԳՊՀ-ում գործում է համալսարան-գործատու համագործակցության, շրջանավարտների և կարիերայի կենտրոնը, և բավարարված են նրա ծառայություններից՝ նշելով, որ կենտրոնն օգնում է ծանոթանալ աշխատաշուկայի պահանջներին, պարբերաբար թափուր աշխատատեղերի վերաբերյալ հայտարարությունները թարմացվում են, ապահովվում է բուհ-գործատու համագործակցությունը։

Հարցվողների մեծամասնությունը գոհունակություն է հայտնել բուհի խորհրդատվական ծառայություններից՝ նշելով, որ Գավառի պետական համալսարանն աշխատում է ակադեմիական ազնվության սկզբունքով և բոլոր առումներով օրինակելի բուհ է, ռեկտորատը, դեկանատը և ամբիոնը տրամադրում են ցանկացած խորհրդատվություն և տեղեկատվություն։

Հարցման նպատակն էր նաև գնահատել ուսանողների բավարարվածությունը ռեկտորատից, դեկանատներից և ամբիոններից։

Հարցման արդյունքները ցույց տվեցին, որ հարցվողների մեծամասնությունը «գերազանց» են գնահատում ԳՊՀ ռեկտորատի, դեկանատների, ամբիոնների գործունեությունը։ «Բավարար» գնահատանները» քիչ տոկոս են կազմել և հիմնականում տրվել են առաջին կուրսի ուսանողների կողմից, ինչը բնական է, քանի որ մեկ կիսամյակի ընթացքում նրանք չէին կարող ամբողջովին ծանոթանալ բուհի ստորաբաժանումների գործունեության հետ։

Ուսանողների բավարարվածությունը ԳՊՀ ուսումնական գործընթացից ամբողջովին ուսումնասիրելու և վերլուծելու համար կարևոր են նաև որակական բաց հարցերը։

Հարցվողների մեծամասնությունը, ի թիվս ԳՊՀ-ի բազում առավելությունների, նշել են նաև թերություններ և առաջարկություններ, որոնց վերաբերյալ առաջարկում ենք համապատասխան ստորաբաժանումներին միջոցառումների պլան մշակել և զեկուցել ԳՊՀ ռեկտորատի և գիտական խորհրդի նիստերում։

ԳՊՀ ուսումնական ռեսուրսներից առկա ուսուցման համակարգում սովորող ուսանողների բավարարվածության վերաբերյալ հարցման արդյունքների վերլուծությունը, եզրակացություններն ու առաջարկությունները հղվել են համապատասխան ստորաբաժանումներ (ֆակուլտետներ, ամբիոններ), որպեսզի ուսումնասիրվեն, ԳՊՀ ռեկտորատի կամ գիտական խորհրդի նիստերում ներկայացվեն համապատասխան լուծումներ և առաջարկություններ, ձեռնարկվեն միջոցներ՝ ԳՊՀ-ում կրթության որակի ապահովման և հիմնական շահառուների՝ ուսանողների գոհունակության աստիճանի շարունակական բարձրացման նպատակով։