ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆ



**Գավառի պետական համալսարանի բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ՝ շրջանավարտների բավարարվածության գնահատման արդյունքների վերլուծություն**

## ԳԱՎԱՌ 2023

Հարցման արդյունքների վերլուծությունը կատարվել է ԳՊՀ որակի ապահովման բաժնի կողմից՝ 2023թ. հունիսի 02-ին։

## Որակի ապահովման բաժնի պատասխանատուներ՝

Հայրապետյան Ք.

Նախրատյան Մ.

Մուրադյան Ն.

.

**ԲՈՎԱՆԴԱԿՈՒԹՅՈՒՆ**

1. **Հարցման ընդհանուր նկարագիրը ……………………………………………….………3**
2. **Հարցման մեթոդաբանությունը ……………………………………………………………3**
3. **Գավառի պետական համալսարանի բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ շրջանավարտների բավարարվածության գնահատում…………………4**
4. **Եզրակացություններ և առաջարկություններ ․․………………………………………․․19**

## Հարցման ընդհանուր նկարագիրը․

Գավառի պետական համալսարանի (այսուհետ՝ ԳՊՀ, Համալսարան) բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ շրջանավարտների բավարարվածությունը գնահատելու, վերլուծություն իրականացնելու, ուսման որակը բարելավելու նպատակով Համալսարանի որակի ապահովման բաժնի կողմից ԳՊՀ շրջանավարտների շրջանում իրականացվել է հարցում նախապես մշակված առցանց (online) անանուն հարցաթերթիկի միջոցով:

Հարցման նպատակն է բարելավել ԳՊՀ-ում մասնագետների պատրաստման որակը, շրջանավարտների բավարարվածությունը կրթական ծրագրերից, ամփոփիչ ատեստավորման կազմակերպման գործընթացից:

## Հարցման մեթոդաբանությունը․

Հարցաթերթը բաղկացած է փակ, բաց, կիսաբաց, ինտերվալային հարցերից։ Հարցաթերթի հարցերը մշակվել և կազմվել են ԳՊՀ որակի ապահովման բաժնի աշխատակիցների, դասախոսների և ուսանողների համատեղ աշխատանքի արդյունքում։ Հարցաթերթի նպատակն է քանակական և որակական տվյալների հավաքագրումն ու վերլուծությունը, որը միտված է ԳՊՀ-ում կրթության որակի, դրանով իսկ՝ մասնագետների պատրաստման որակի բարձրացմանը, շահակիցների բավարարվածության աճին։

## Գավառի պետական համալսարանի բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ շրջանավարտների բավարարվածության գնահատում։

ԳՊՀ 2022-2023 ուստարվա առկա և հեռակա ուսուցման ֆակուլտետների 126 բակալավրի շրջանավարտներից հարցմանը մասնակցել են 76-ը, որը կազմում է բակալավրի շրջանավարտների 60%-ը։

## 1․ Ընդհանուր տեղեկություններ

**Հարցմանը մասնակցած շրջանավարտների թվաքանակն՝ ըստ ֆակուլտետների․**

**Գծապատկեր 1․**

|  |  |  |  |
| --- | --- | --- | --- |
| **Ֆակուլտետը** | **Շրջանավարտների թիվը** | **Հարցմանը մասնակիցների թիվը** | **Հարցմանը մասնակիցների տոկոսային**  **հարաբերությունը** |
| Բանասիրական | **12** | **8** | **75%** |
| Բնագիտական | **11** | **9** | **81%** |
| Հումանիտար  մասնագիտությունների | **8** | **8** | **100%** |
| Տնտեսագիտական | **18** | **11** | **61%** |
| Հեռակա ուսուցման | **77** | **40** | **51%** |
| **Ընդամենը** | **126** | **76** | **60%** |

**Հարցմանը մասնակցած շրջանավարտների թվաքանակն՝ ըստ մասնագիտությունների․**

**Գծապատկեր 2․**

|  |  |  |  |
| --- | --- | --- | --- |
| **Մասնագիտությունը** | **Շրջանավարտների թիվը** | **Հարցմանը**  **մասնակիցնեի թիվը** | **Հարցմանը մասնակիցնեի տոկոսային**  **հարաբերությունը** |
| **Բանասիրական ֆակուլտետ** | | | |
| Հայոց լեզու և  գրականություն | 4 | 3 | 75% |
| Անգլերեն լեզու և  գրականություն | 8 | 5 | 62% |
| **Բնագիտական ֆակուլտետ** | | | |
| Համակարգչային  ճարտարագիտություն | 4 | 3 | 75% |
| Դեղագործական քիմիա | 2 | 2 | 100% |
| Սերվիս | 4 | 4 | 100% |
| Աշխարհագրություն | 1 | 0 | **-** |
| **Հումանիտար մասնագիտությունների ֆակուլտետ** | | | |
| Իրավագիտություն | 4 | 4 | 100% |
| Տարրական մանկավարժություն և մեթոդիկա | 4 | 4 | 100% |
| **Տնտեսագիտական ֆակուլտետ** | | | |
| Տնտեսագիտություն | 4 | 2 | 50% |
| Ֆինանսներ /ըստ ոլորտի/ | 8 | 4 | 50% |
| Հաշվապահական հաշվառում և հարկում /ըստ ոլորտի/ | 6 | 5 | 83% |
| **Հեռակա ուսուցման ֆակուլտետ** | | | |
| Իրավագիտություն | 27 | 9 | 33% |
| Սերվիս | 4 | - | - |
| Հայոց լեզու և գրականություն | 1 | 1 | 100% |
| Տարրական մանկավարժություն և մեթոդիկա | 19 | 15 | 78% |
| Համակարգչային  ճարտարագիտություն | 4 | 4 | 100% |
| Պատմություն | 4 | 4 | 100% |
| Հաշվապահական հաշվառում և հարկում /ըստ ոլորտի/ | 18 | 7 | 38% |

Առաջին երկու աղյուսակների թվային տվյալների համաձայն՝ հարցմանն առավել ակտիվ մասնակցել են Հումանիտար մասնագիտությունների և Բնագիտական ֆակուլտետների շրջանավարտները։

**3․1 Ինչպե՞ս եք ընտրել թեման, ի՞նչն եք հիմնականում հաշվի առել թեման ընտրելիս, ներկայացրեք։**

Հարցվողները տվել են հետևյալ պատասխանները․

1. Թեմայի արդիականությունը:
2. Հետաքրքրություններիս ոլորտը:
3. Թեմայի ընտրության համար հիմնարար է համարվել հետաքրքրությունը տարածաշրջանի պատմության նկատմամբ, իսկ թանգարանը տարածաշրջանի պատմության պահպանման ինքնատիպ շտեմարան է։
4. Դեղաբույսերի հանդեպ ունեմ մեծ հետաքրքրություն։
5. Իմ հուզական աշխարհը, իմ կարողություններն ու գիտելիքները։
6. Սերը դեպի մշակույթը։
7. Նման թեմայով անհատական աշխատանք եմ գրել ու ղեկավարս առաջնորդեց թեմայի շրջանակներում գրել ավարտական աշխատանք։
8. Իմ նախասիրությունները։
9. Քրեական իրավունքի նկատմամբ մեծ սերը և հետաքրքրությունը։
10. Արդիականությունը, անհրաժեշտությունը ներկայիս կրթական համակարգում։
11. Այսօր ընթերցանությունը գտնվում է ցածր մակարդակում։
12. Ինձ հետաքրքրեց ԿԱՊԿՈՒ երեխաների հետ աշխատելու դժվարությունները, արդյո՞ք կկարողանամ հաղթահարել, քանի որ դպրոցում կան ներառական երեխաներ, որոնց հետ ես կբախվեմ դպրոցում աշխատելիս։
13. Նախընտրելի էր այդ թեման, քանի որ ուզում էի զարգացնել ԱԱՀ֊-ի վերլուծություն կատարելու կարողություններս։
14. Թեմայի հարցում ինձ օգնել են դասախոսները, որովհետև իրենք գիտեին, թե ինչքան շատ եմ սիրում Հ․ Շիրազի ստեղծագործությունները։
15. Չեչնիայի Հանրապետությունում ունեցած պրակտիկան և ՀՀ-ում եղած պոտենցիալը։
16. Թեման ընտրելիս հաշվի եմ առել իմ հետաքրքրությունների շրջանակը և թեմայի վերաբերյալ մասնագիտական գրականության բավարար քանակը։
17. Թեման ընտրելիս հաշվի եմ առել ՀՀ-ում լիզինգի վիճակը։
18. Թեման ընտրել եմ ղեկավարիս հետ քննարկման արդյունքում` հաշվի առնելով թեմայի արդիականությունը։
19. Զբոսաշրջությունը ՀՀ-ում զարգացնելու միտումով։

**3․2 Խնդրում ենք գնահատել․ Որքանո՞վ եք գոհ ավարտական աշխատանքի ղեկավարի աշխատանքից, ինչպե՞ս եք գնահատում ղեկավարի կողմից Ձեզ ցուցաբերված օգնությունը․**

**Գծապատկեր 3․**

Հարցվողների մեծամասնությունը՝ 78,7%-ը, նշել է գերազանց պատասխանը, 13,3%-ը՝ լավ, 4%-ը՝ բավարար, 1,3%-ը նշել է անբավարար պատասխանը, 2,7%-ը նշել է դժվարանում եմ պատասխանել։

**«Դժվարանում եմ պատասխանել»** պատասխանը նշվել է Հեռակա ուսուցման ֆակուլտետի տարրական մանկավարժություն մեթոդիկա բաժնի ուսանողների կողմից, որոնց ավարտական աշխատանքի թեմաներն են․

1. Տարրական դասարանների մայրենիի գիտելիքների համակարգը որպես հիմք միջին դասարանների համար։ (Գիտական ղեկավար՝ Ասոյան Թ․)
2. Աբովյանը մանկավարժ։ (Գիտական ղեկավար՝ Իսկանդարյա Ն․)

**«Բավարար»** գնահատականը նշել են Տնտեսագիտական ֆակուլտետի հաշվապահական հաշվառում և հարկում /ըստ ոլորտի/, Բնագիտական ֆակուլտետի սերվիս, բանասիրական ֆակուլտետի անգլերեն լեզու և գրականություն բաժինների բակալավրիատի շրջանավարտների կողմից, որոնց ավարտական աշխատանքի թեմաներն են․

1. Բյուջեի հետ հաշվարկների հաշվապահական հաշվառումը "ՔԱՎՍԱՆ ԳՐՈՒՊ" ՍՊԸ-֊ի օրինակով։ (Գիտական ղեկավար՝ Մարկոսյան Ս․)
2. Զբոսաշրջություն կազմակերպման և կառավարման առանձնահատկությունները ՀՀ ազգային պարկերում։ (Գիտական ղեկավար՝ Ավագյան Ա․)
3. Principles of foreign/second language and cultural education․ (Գիտական ղեկավար՝ Մուրադյան Գ․)

**«Անբավար»** գնահատականը նշվել է Հեռակա ուսուցման ֆակուլտետի տարրական մանկավարժություն մեթոդիկա բաժնի ուսանողի կողմից, որի ավարտական աշխատանքի թեման է․

1. Ուսուցման նորագույն մեթոդները որպես կայուն գիտելիքների ձեռքբերման միջոց։ (Գիտական ղեկավար՝ Ասոյան Թ․)

**3․3․** **Հետազոտությունը իրականացնելիս, տվյալները հավաքագրելիս՝ ինչպիսի՞ դժվարություններ ունեցաք, խնդրում ենք նկարագրել․**

Հարցվողները տվել են հետևյալ պատասխանները․

1. Համապատասխան սարքավորումների բացակայություն։ /ԴՔ/
2. Վիճակագրության թարմացված տվյալների բացակայություն: /Ս/
3. Դժվարությունս եղել է ժամանակը և հեռավորությունը։
4. Հայալեզու գրականության պակաս։ /ՀՏր/
5. Մասնագիտական գրականության պակաս։ /ՀՏՐ/
6. Հետազոտական նյութի վերաբերյալ հայալեզու գրականության սակավություն։ /ՀՏՐ/
7. Ընտանիքի անդամները չէին ցանկանում խոսել իրենց երեխայի մասին, այդ իսկ պատճառով դժվար էր հետազոտության իրականացումը ընտանիքում։ /ՀՏՐ/
8. Գրադարանում մասնագիտական գրականության պակասը։ /ՀՏՐ/
9. Անհրաժեշտ տեղեկատվությունը կազմակերպությունը դժվարությամբ է տրամադրում։ /ՀՀ/
10. Վերջին երկու տարվա ցուցանիշների բացակայություն։ /Ֆ/
11. Կազմակերպության 2022 թվականի հաշվետվությունը դեռևս հրապարակված չէր, որը պետք է օգտագործվեր ավարտական աշխատանքում։ /Ֆ/
12. Համապատասխան գրականության խիստ պակաս։ Ձեռք բերված գրականությունը հիմնականում ղեկավարիս հեղինակությամբ էր, ինչը շատ քիչ էր վերլուծություն կատարելու համար։ /ՀԼ/

Պատասխանների ընդհանուր արդյուքներն ուսումնասիրելիս՝ պարզ է դառնում, որ մասնագիտական, հայալեզու գրականության պակաս հիմնականում զգացվել է ԳՊՀ հեռակա ուսուցման ֆակուլտետի տարրական մանկավարժություն և մեթոդիկա բաժինների շրջանավարտների մոտ, իսկ անհրաժեշտ տվյալների հավաքագրման խնդիր առաջացել է տնտեսագիտական ֆակուլտետի ֆինանսներ /ըստ ոլորտի/, հաշվապահական հաշվառում և հարկում /ըստ ոլորտի/ բաժինների շրջանավարտների մոտ։

3․4․ **Ավարտական աշխատանքի պատրաստման համար ամբիոնի կողմից տրամադրվե՞լ է արդյոք մեթոդական ուղեցույց և անհրաժեշտ ցուցումներ․**

**Գծապատկեր 4․**

Հարցվողների մեծամասնությունը՝ 94.7%-ը, հարցին պատասխանել է «այո»՝ ավարտական աշխատանքի պատրաստման համար ամբիոնի կողմից տրամադրվել է մեթոդական ուղեցույց, 5.3%-ը նշել է «ոչ» պատասխանը՝ ավարտական աշխատանքի պատրաստման համար ամբիոնի կողմից չի տրամադրվել մեթոդական ուղեցույց։

Հարցին բացասական պատասխանող 4 շրջանավարտները ներկայացնում են Հեռակա ուսուցման ֆակուլտետի տարրական մանկավարժություն և մեթոդիկա, Բնագիտական ֆակուլտետի սերվիս, Բանասիրական ֆակուլտետի հայոց լեզու և գրականություն բաժինները։

**3․5․** **Ավարտական աշխատանքի կատարման ընթացքում ունեցա՞ք անհրաժեշտ մասնագիտական գրականության պակաս․**

**Գծապատկեր 5․**

Հարցվողների 85,5%-ը նշել է «ոչ» պատասխանը, 14,5%-ը՝ «այո» պատասխանը։ Ինչպես 5-րդ հարցի դեպքում, այստեղ էլ ավարտական աշխատանքի կատարման ընթացքում գրականության պակաս հիմնականում զգացել են առկա և հեռակա ուսուցման համակարգերում սովորող Տարրական մանկավարժություն և մեթոդիկա բաժնի շրջանավարտները։

**3․6 Ինչպե՞ս եք գնահատում ավարտական աշխատանքի պաշտպանության կազմակերպման գործընթացը**․

**Գծապատկեր 7․**

Հարցվողների 76,3%-ը ավարտական աշխատանքի պաշտպանության կազմակերպման գործընթացը գնահատել է գերազանց, 15,8%-ը՝ լավ, 7,9%-ը՝ բավարար։

Բավարար պատասխաններ նշվել են Հեռակա ուսուցման ֆակուլտետի տարրական մանկավարժություն և մեթոդիկա, Բանասիրական ֆակուլտետի հայոց լեզու և գրականություն, Բնագիտական ֆակուլտետի սերվիս, Տնտեսագիտական ֆակուլտետի տնտեսագիտություն բաժինների շրջանավարտների կողմից։

**Բավարար պատասխաններ նշող ուսանողների ավարտական աշխատանքի թեմաներն են․**

1. Աբովյանը մանկավարժ։ (Գիտական ղեկավար՝ Իսկանդարյան Ն․)
2. Ընտանիքի և դպրոցի դերը ԿԱՊԿՈՒ երեխաների դաստիարակության գործընթացում։ (Գիտական ղեկավար՝ Դավթյան Ա․)
3. Ուսուցման նորագույն մեթոդները որպես կայուն գիտելիքների ձեռքբերման միջոց։ (Գիտական ղեկավար՝ Ասոյան Թ․)
4. Վիշապամարտիկ սրբերը հայոց մեջ։ (Գիտական ղեկավար՝ Ղռեջյան Լ․)
5. Զբոսաշրջություն կազմակերպման և կառավարման առանձնահատկությունները ՀՀ ազգային պարկերում։ (Գիտական ղեկավար՝ Ավագյան Ա․)
6. ՀՀ-ում ներդրումային քաղաքականության իրականացման գործընթացում համաշխարհային տնտեսության դերը և նշանակությունը։ (Գիտական ղեկավար՝ Ամիրխանյան Ս․)

**2022-2023 և 2021-2022 ուսումնական տարիների համեմատությունը**

2021-2022 և 2022-2023 ուսումնական տարիների համեմատության արդյունքները ցույց են տալիս, որ 2022-2023 ուսումնական տարում նկատվել է ավարտական աշխատանքի պաշտպանության կազմակերպման գործընթացից բակալավրիատի շրջանավարտների բավարարվածության 8,8%-ով աճ։

**3․7․ Արդյո՞ք համապատասխանում են ավարտական աշխատանքի ղեկավարի, գրախոսի և ամփոփիչ ատեստավորման հանձնաժողովի գնահատականները․**

**Գծապատկեր 7․**

Հարցվողների 53,9%-ը նշել է գերազանց գնահատականը, այսինքն՝ ամբողջապես համապատասխանում են ավարտական աշխատանքի ղեկավարի, գրախոսի և ամփոփիչ ատեստավորման հանձնաժողովի գնահատականները, 22,7%-ը՝ լավ գնահատականը, 14,7%-ը՝ բավարար, այսինքն՝ ընդհանուր առմամբ համապատասխանում են ավարտական աշխատանքի ղեկավարի, գրախոսի և ամփոփիչ ատեստավորման հանձնաժողովի գնահատականները, 6,7%-ը՝ անբավարար, 2,7%-ը (2 հոգի) դժվարացել է պատասխանել հարցին։

Բավարար և անբավարար պատասխաններ հիմնականում նշվել են Բնագիտական ֆակուլտետի դեղագործական քիմիա, սերվիս, Հեռակա ուսուցման ֆակուլտետի տարրական մանկավարժություն և մեթոդիկա, բաժինների շրջանավարտների կողմից, որոնց ավարտական աշխատանքների թեմաներն են․

1. Որոշ դեղաբույսերի օգտագործումը սիրտ-անոթային համակարգի խանգարումների թերապիայում։ (Գիտական ղեկավար՝ Սիմոնյան Ռ․)
2. Քիմիաթերապիայում կիրառվող որոշ դեղերի կողմնակի ազդեցությունները սպիտակ առնետների հյուսվածքների վրա։ (Գիտական ղեկավար՝ Առաքելյան Լ․)
3. Զբոսաշրջություն կազմակերպման և կառավարման առանձնահատկությունները ՀՀ ազգային պարկերում։ (Գիտական ղեկավար՝ Ավագյան Ա․)
4. Կրտսեր դպրոցական տարիքում հոգևոր արժեհամակարգի առանձնահատկությունները։ (Գիտական ղեկավար՝ Դավթյան Ա․)
5. Ինքնագնահատականի գենդերային տարբերությունը կրտսեր դպրոցական տարիքում։ (Գիտական ղեկավար՝ Քուրքչյան Լ․)
6. Ընտանիքի և դպրոցի դերը ԿԱՊԿՈՒ երեխաների դաստիարակության գործընթացում։ (Գիտական ղեկավար՝ Դավթյան Ա․)
7. Ուսուցման նորագույն մեթոդները որպես կայուն գիտելիքների ձեռքբերման միջոց։ (Գիտական ղեկավար՝ Ասոյան Թ․)
8. Ուսուցման նորագույն մեթոդների կիրառումը որպես սովորողների ակտիվության և ինքնուրույնության ապահովման միջոց տարրական դասարաններում մայրենիի դասերին։ (Գիտական ղեկավար՝ Ասոյան Թ․)

**3․8 Մինչև ամփոփիչ ատեստավորումը ծանոթացե՞լ էիք գրախոսի կարծիքին․**

**Գծապատկեր 8․**

Հարցվողների մեծամասնությունը՝ 84,2%-ը, նշել է «այո» պատասխանը, իսկ 15,8%-ը՝ «ոչ» պատասխանը։

«Ոչ» պատասխան հիմնականում նշվել է Բնագիտական ֆակուլտետեի դեղագործական քիմիա, սերվիս, համակարգչային ճարտարագիտություն բաժինների շրջանավարտների կողմից։

Հարցին դրական պատասխանած շրջանավարտների մի մասը նույնիսկ մանրամասնել է, թե ինչքանով է համամիտ ավարտական աշխատանքը գրախոսողի դիտողությունների հետ․

***Շրջանավարտները տվել են հետևյալ պատասխանները․***

1. Համամիտ չեմ, վերնագրի հետ կապված նկատառումը կարծում եմ սխալ էր։
2. Համամիտ եմ լեզվաոճական թերությանը, սակայն տեխնիկական թերությունների առկայության առումով համար համամիտ չեմ, քանի որ մինչ աշխատանքի պաշտպանությունը կարգավորել ենք բոլոր նկատելի թերությունները։
3. Դիտողություններ չկային, միայն մեկն էր, որը վերաբերում էր օգտագործված գրականությունում առկա գրքերի քանակին, որի հետ համամիտ եմ։
4. Համամիտ չեմ գրախոսի դիտողությունի հետ, քանի որ օգտվել եմ արդի գրականությունից։
5. Գրախոսի դիտողությունները ես և իմ ղեկավարը ընդունեցինք որպես առաջարկություն, այլ ոչ թե դիտողություն, և այդ առաջարկությունները ես կօգտագործեմ իմ մագիստրոսական թեզը գրելու ժամանակ:

**3․9․ Ձեր գիտելիքները որքանո՞վ են օբյեկտիվ գնահատվել․**

Հարցին բացասական են պատասխանել միայն Հեռակա ուսուցման ֆակուլտետի տարրական մանկավարժություն և մեթոդիկա բաժնի երկու շրջանավարտներ, որոնց ավարտական աշխատանքի թեմաներն են․

1. Կրտսեր դպրոցական տարիքում հոգևոր արժեհամակարգի առանձնահատկությունները։ (Գիտական ղեկավար՝ Դավթյան Ա․)
2. Ընտանիքի և դպրոցի դերը ԿԱՊԿՈՒ երեխաների դաստիարակության գործընթացում։ (Գիտական ղեկավար՝ Դավթյան Ա․)

**3․10․Պահանջե՞լ եք ամփոփիչ ատեստավորման հանձնաժողովից լրացուցիչ մեկնաբանություններ Ձեր գնահատականի վերաբերյալ․**

**Գծապատկեր 9․**

Հարցվողների՝ 88%-ը նշել է «ոչ» պատասխանը՝ գտնելով, որ ամփոփիչ ատեստավորման հանձնաժողովն օբյեկտիվ է գնահատել ավարտական աշխատանքը, և գնահատականի վերաբերյալ լրացուցիչ մեկնաբանության կարիք չկա, 12%-ը նշել է «այո» պատասխանը։

«Այո» պատասխան հիմնականում նշվել է Հեռակա ուսուցման ֆակուլտետի տարրական մանկավարժություն և մեթոդիկա, Բնագիտական ֆակուլտետի սերվիս, Տնտեսագիտական ֆակուլտետի Հաշվապահական հաշվառում և հարկում /ըստ ոլորտի/ բաժինների շրջանավարտների կողմից։

«Այո» պատասխան նշող շրջանավարտների ավարտական աշխատանքների թեմաներն են․

1. Արմենակ Ղազարյանի (Հրայր Դժոխք) դերը արևմտահայ ազգային-ազատագրական պայքարի կազմակերպման գործում։ (Գիտական ղեկավար՝ Պետրոսյան Ք․)
2. Զբոսաշրջություն կազմակերպման և կառավարման առանձնահատկությունները ՀՀ ազգային պարկերում։ (Գիտական ղեկավար՝ Ավագյան Ա․)
3. Ընտանիքի և դպրոցի դերը ԿԱՊԿՈՒ երեխաների դաստիարակության գործընթացում։ (Գիտական ղեկավար՝ Դավթյան Ա․)
4. 6-7 տարեկանի ճգնաժամը և դրա դերը անձի զարգացման գործում։ (Գիտական ղեկավար՝ Քուրքչյան Լ․)
5. Հաշվապահական հաշվեկշռի վերլուծությունը «Գավառ տրանս» ՍՊԻ-օրինակով։ (Գիտական ղեկավար՝ Ղուլոյան Հ․)
6. Բյուջեի հետ հաշվարկների հաշվապահական հաշվառումը "ՔԱՎՍԱՆ ԳՐՈՒՊ" ՍՊԸ֊-ի օրինակով։ (Գիտական ղեկավար՝ Մարկոսյան Ս․)

**3․10․Տեղյա՞կ եք արդյոք ամփոփիչ ատեստավորման արդյունքի բողոքարկման ընթացակարգին․**

**Գծապատկեր 10․**

Հարցվողների 87,8%-ը նշել է, որ տեղյակ է ամփոփիչ ատեստավորման արդյունքի բողոքարկման ընթացակարգին, 12,2%-ը նշել է «ոչ» պատասխանը։ «Ոչ» պատասխան հիմնականում նշվել է Հեռակա ուսուցման ֆակուլտետի շրջանավարտների կողմից։

1. **Հարցվողները ներկայացրել են իրենց առաջարկությունները, նկատառումները, դիտողությունները՝ ամփոփիչ ատեստավորման գործընթացը բարելավելու նպատակով․**
2. Առաջարկում ենք ավարտական աշխատանքի գրախոսներին ընտրել այլ բուհերի պրոֆեսորադասախոսական կազմից, ինչպես մագիստրոսկան թեզի դեպքում։ /ՀՈՒՖ ՊՏ/
3. Առաջարկում եմ բարձր գնահատականի արժանանա միայն այն ավարտական աշխատանքը, որում ներառված է խորը գիտահետազոտական աշխատանք։ /ԲՆ ԴՔ/
4. Ամբիոնները հետևողական չեն և ավարտական աշխատանքի գիտական ղեկավարներն իրենց պարտականությունները երբեմն չեն կատարում։ /ՀՈՒՖ ՏՐ/
5. Հետազոտություն կատարելու համար ուսանողին պետք է տրամադրվի համապատասխան ռեսուրս և ժամանակ։ /ԲՆ Ս/
6. Ավարտական աշխատանքը գնահատելիս հաշվի առնել աշխատանքը գրախոսի գնահատականը։ /ՀՈՒՖ ՏՐ/
7. Օբյեկտիվ գնահատել ուսանողներին՝ հաշվի առնելով ուսանողի լարված հոգեվիճակը։ /ՀՈՒՖ ՏՐ/
8. Առաջարկում եմ ամփոփիչ գնահատականները ներկայացնելուց հետո հանձնաժողովի կողմից տրվի համապատասխան մեկնաբանություն։ /ՀՈՒՖ ՏՐ/
9. Ավարտական աշխատանքի ղեկավարներն առավել մանրակրկիտ աշխատանք պետք է տանեն ավարտական աշխատանքները ստուգելիս։ /Տ ՏՆ/
10. **Եզրակացություններ և առաջարկություններ․**

Ամփոփելով հարցման արդյունքները՝ կարող ենք նշել, որ հարցմանը մասնակցել են առկա և հեռակա ուսուցման ֆակուլտետների բակալավրիատի թվի կեսից ավելին, հետևաբար հարցման արդյունքները ներկայացնում եմ բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ շրջանավարտների բավարարվածության գնահատման հնարավորինս ամբողջական պատկերը։

Հարցվողների բացարձակ մեծամասնությունը նշել է, որ ավարտական աշխատանքի թեման ընտրել է նախապես ամբիոնի կողմից հաստատված ավարտական աշխատանքների թեմաների ցանկից՝ հիմք ընդունելով թեմայի արդիականությունը, ուսուսումնասիրվածության աստիճանը, թե ինչքանով է համապատասխանում հասարակության արդի պահանջներին։

Հարցման արդյունքները ցույց են տալիս, որ շրջանավարտներն մեծ մասը բավարարված են Համալսարանում ամփոփիչ ատեստավորման կազմակերպման գործընթացից, տեղյակ են, որ բուհում գործում է ամփոփիչ ատեստավորման արդյունքների բողոքարկման ընթացակարգ, մինչ ամփոփիչ ատեստավորումը նախապես ծանոթացել են գրախոսի կարծիքին, անհրաժեշտության դեպքում ամփոփիչ ատեստավորման հանձնաժողովից պահանջել են մեկնաբանություն գնահատականի վերաբերյալ։ Սակայն, պետք է լուրջ ուշադրություն դարձնել նաև հարցման ընթացքում գրանցված բացասական պատասխաններին և ցածր գնահատականներին։

Այսպես․

1. Հարցվողները գնահատել են ավարտական աշխատանքի գիտական ղեկավարին և բացի գերակշռող բարձր գնահատականներից գրանցվել են նաև ցածր միավորներ, որոնք հիմնականում տրվել է Հեռակա ուսուցման ֆակուլտետի տարրական մանկավարժություն և մեթոդիկա և Բնագիտական ֆակուլտետի դեղագործական քիմիա բաժինների շրջանավարտների կողմից։

**«Հետազոտությունը իրականացնելիս, տվյալները հավաքագրելիս՝ ինչպիսի՞ դժվարություններ ունեցաք և արդյո՞ք մեթոդական ուղեցույց և անհրաժեշտ ցուցումներ տրվել է նախապես»** հարցին հարցվողների մեծամասնությունը նշել են, որ ավարտական աշխատանքի պատրաստման համար ամբիոնի կողմից ժամանակին տրամադրվել է մեթոդական ուղեցույց, և տրվել են անհրաժեշտ ցուցումներ, սակայն նշվել են նաև բացասական պատասխաններ, որոնք տրվել են Հեռակա ուսուցման ֆակուլտետի տարրական մանկավարժություն և մեթոդիկա բաժինների շրջանավարտների կողմից։

Շրջանավարտները ներկայացրել են նաև այն դժվարությունները, որոնց հանդիպել են հետազության ընթացքում։

**Դրանք են․**

1. Համապատասխան սարքավորումների բացակայություն։ /ԴՔ/
2. Վիճակագրության թարմացված տվյալների բացակայություն: /Ս/
3. Հայալեզու գրականության պակաս։ /ՀՏր/
4. Մասնագիտական գրականության պակաս։ /ՀՏՐ/
5. Հետազոտական նյութի վերաբերյալ հայեալեզու գրականության սակավություն։ /ՀՏՐ/

Գավառի պետական համալսարանի բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ՝ շրջանավարտների բավարարվածության գնահատման արդյունքներն ամբողջովին ուսումնասիրելու և վերլուծելություն իրականացնելու համար կարևոր են նաև որակական բաց հարցերը։

**Հարցվողների մեծամասնությունն ‹‹Առաջարկություններ, նկատառումներ, դիտողություններ›› բաժնում հիմնականում նշել են հետևյալ առաջնահերթությունները․**

1. Առաջարկում ենք ավարտական աշխատանքի գրախոսներին ընտրել այլ բուհերի պրոֆեսորադասախոսական կազմից, ինչպես մագիստրոսկան թեզի դեպքում։ /ՀՈՒՖ ՊՏ/
2. Առաջարկում եմ բարձր գնահատականի արժանանա միայն այն ավարտական աշխատանքը, որում ներառված է խորը գիտահետազոտական աշխատանք։ /ԲՆ ԴՔ/
3. Ամբիոնները հետևողական չեն և ավարտական աշխատանքի գիտական ղեկավարներն իրենց պարտականությունները երբեմն չեն կատարում։ /ՀՈՒՖ ՏՐ/
4. Ավարտական աշխատանքի ղեկավարներն առավել մանրակրկիտ աշխատանք պետք է տանեն ավարտական աշխատանքները ստուգելիս։ /Տ ՏՆ/

Ամփոփելով հարցման արդյունքները՝ ԳՊՀ որակի ապահովման բաժինը ներկայացնում է հետևյալ առաջարկությունները․

1. Կրթական ծրագրի ղեկավարները և ֆակուլտետային պատասխանատուները հետևողական լինեն, որպեսզի ժամանակին բաշխվեն ավարտական աշխատանքի թեմաները,
2. Ամբիոնների կողմից ավարտական աշխատանքի թեմաների ցանկը կազմելիս՝ կարևորել հետևյալ չափանիշները․

* Արդիականություն, ուսումնասիրության աստիճանը,
* Հայալեզու գրականության առկայությունը։

1. Գրադարանը պարբերաբար համալրել մասնագիտական հայալեզու գրականությամբ։
2. Ուսումնասիրել ուսանողների դժգոհություններն ու առաջարկությունները 2023-2024 ուսումնական տարվա բակալավրիատում ավարտական աշխատանքի կատարման ընթացքը, ամփոփիչ ատեստավորման գործընթացը կազմակերպելիս։

Գավառի պետական համալսարանում բակալավրիատում ավարտական աշխատանքի կատարման ընթացքի, ամփոփիչ ատեստավորման գործընթացի կազմակերպման վերաբերյալ՝ շրջանավարտների բավարարվածության գնահատման արդյունքների վերլուծությունը, եզրակացություններն ու առաջարկությունները հղվել են համապատասխան ստորաբաժանումներ (ֆակուլտետներ, ամբիոններ), որպեսզի ուսումնասիրվեն, ԳՊՀ ռեկտորատի, ապա գիտական խորհրդի նիստերում ներկայացվեն համապատասխան լուծումներ և առաջարկություններ, ձեռնարկվեն միջոցներ՝ ուսուցման և ուսումնառության արդյունավետության ապահովման, ԳՊՀ-ում մասնագետների պատրաստման որակի բարձրացման և արդյունքում՝ շրջանավարտների գոհունակությանն արժանանալու նպատակով։