**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆ**

****

**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆ**

**ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԶԱՐԳԱՑՄԱՆ ԾՐԱԳՐԻ ՇՐՋԱՆԱԿՆԵՐՈՒՄ**

**ՀԱՇՎԱՊԱՀՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻՑ ՄԱՍՆԱԿԻՑՆԵՐԻ**

**ԲԱՎԱՐԱՐՎԱԾՈՒԹՅԱՆ ԳՆԱՀԱՏՄԱՆ ՎԵՐԼՈՒԾՈՒԹՅՈՒՆ**

**ԳԱՎԱՌ 2023**

Հարցման արդյունքների վերլուծությունը կատարվել է ԳՊՀ որակի ապահովման բաժնի կողմից՝ 2023թ. ապրիլի 19-ին։

Որակի ապահովման բաժնի վարիչի ժ/պ՝ Հայրապետյան Ք.

մասնագետներ՝ Նախրատյան Մ․

Մուրադյան Ն․

**ԲՈՎԱՆԴԱԿՈՒԹՅՈՒՆ**

1. Հարցման ընդհանուր նկարագիրը 4
2. Հարցման մեթոդաբանությունը 4
3. Գավառի պետական համալսարանում հաշվապահների վերապատրաստման դասընթացից մասնակիցների բավարարվածության գնահատում ․5
4. Եզրակացություններ և առաջարկություններ 9
   1. **Հարցման ընդհանուր նկարագիրը․**

ԳՊՀ-ում հաշվապահների վերապատրաստման դասընթացից մասնակիցների բավարարվածությունը գնահատելու, դասընթացը շարունակական դարձնելու, վարման որակը բարելավելու նպատակով Գավառի պետական համալսարանի (այսուհետ՝ ԳՊՀ, Համալսարան) որակի ապահովման բաժնի կողմից իրականացվել է հարցում նախապես մշակված առցանց (online) անանուն հարցաթերթիկի միջոցով:

Հարցման նպատակն է՝ ուսումնասիրել, վերլուծել, գնահատել մասնակիցների կարծիքները, նկատառումները, առաջարկությունները, դժգոհությունները, դրանց հաշվառմամբ՝ ներկայացնել առաջարկություններ և ձեռնարկել միջոցներ՝ դասընթացի վարման  որակն ու արդյունավետությունը բարձրացնելու, արտաքին շահառուների բավարարվածության աճին նպաստելու համար։

* 1. **Հարցման մեթոդաբանությունը․**


Հարցաթերթը բաղկացած է փակ, բաց և ինտերվալային հարցերից։ Հարցաթերթի հարցերը մշակվել և կազմվել են ԳՊՀ որակի ապահովման բաժնի աշխատակիցների և հաշվապահական հաշվառման ամբիոնի դասախոսների համատեղ աշխատանքի արդյունքում։ Հարցաթերթի նպատակն է որակական և քանակական տվյալների հավաքագրումն ու վերլուծությունը, եզրակացությունների և առաջարկությունների ներկայացումը՝ միտված ԳՊՀ-ի արտաքին շահակիցների բավարարվածության աճին։

1. **ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆՈՒՄ ՀԱՇՎԱՊԱՀՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻՑ ՄԱՍՆԱԿԻՑՆԵՐԻ ԲԱՎԱՐԱՐՎԱԾՈՒԹՅԱՆ ԳՆԱՀԱՏՈՒՄ**

Գավառի պետական համալսարանը ՀՀ Գեղարքունիքի մարզի պետական ոչ առևտրային կազմակերպությունների հաշվապահների համար ս․ թ․ մարտի 29-ից ապրիլի 17-ը Շարունակական մասնագիտական զարգացման ծրագրի շրջանակներում իրականացրել է վերապատրաստման դասընթաց։ Դասընթացին մասնակցել են թվով 70 անձ, որոնք հիմնականում աշխատում են Գեղարքունիքի հանրակրթական դպրոցներում՝ որպես հաշվապահ։ Մասնակիցների մեջ քիչ թիվ չեն կազմել նաև ԳՊՀ շրջանավարտները։

Հարցմանը գրանցվել է 100% մասնակցություն։

**Ըստ սեռի․**

**Գծապատկեր 1․**

Հարցվողների 88,7%-ը կանայք են, 11,3%-ը՝ տղամարդիկ։

**Ըստ տարիքային խմբի․**

**Գծապատկեր 2․**

Հարցվողների 18,5%-ը պատկանում է 25-35 տարեկան տարիքային խմբին, 30%-ը՝ 35-45 տարեկան, 25,7%-ը՝ 45-55 տարեկան, 21,4%-ը՝ 55-65 տարեկան, 4,4%-ը՝ 65-75 տարեկան տարիքային խմբին։

Արդյունքում, կարող ենք նշել, որ վերապատրաստմանը հիմնականում մասնակցել են 35-ից 55 տարեկան տարիքային խմբի ներկայացուցիչները։

**Ըստ մասնագիտության․**

**Գծապատկեր 3․**

Հարցման մասնակիցներն ըստ մասնագիտության․

* Հաշվապահ -54,55%
* Տնտեսագետ-28,50%
* Ֆինանսիստ-8,40%
* Ապրանքագետ-2,85%
* Գյուղատնտես-2,85%
* Իրավաբան-2,85%

**Աշխատանքային փորձը․**

**Գծապատկեր 4․**

Հարցման մասնակիցներն ըստ աշխատանքային փորձի․

* գործազուրկ-2,80%
* 1-10 տարի-25,70%
* 10-20 տարի-28,00%
* 20-30 տարի-17,10%
* 30-40 տարի-10,00%
* 40-50 տարի -15,00%
* 50-60 տարի-1,40%

1. **Խնդրում ենք գնահատել՝ վերապատրաստման դասընթացի.**

**1) Արդիականությունը.**

**Գծապատկեր 5․**

Հարցվողների 66,2%-ը վերապատրաստման դասընթացի արդիականությունը գնահատել է «գերազանց», 32,4%-ը՝ «լավ», 1,4-ը՝ «բավարար»։ «Բավարար» գնահատականը տրվել է «Ֆինանսներ» մասնագիտության ներկայացուցչի կողմից։

**2)** **Բովանդակությունը.**

**Գծապատկեր 6․**

Հարցվողների 64,8%-ը վերապատրաստման դասընթացի բովանդակությունը գնահատել է «գերազանց», 33,8%-ը՝ «լավ», 1,4-ը՝ «բավարար»։ «Բավարար» գնահատականը տրվել է «Ֆինանսներ» մասնագիտության ներկայացուցչի կողմից։

**3) Մեթոդաբանությունը.**

**Գծապատկեր 7․**

Հարցվողների 59,2%-ը վերապատրաստման դասընթացի մեթոդաբանությունը գնահատել է «գերազանց», 39,4%-ը՝ «լավ», 1,4-ը՝ «բավարար»։ «Բավարար» գնահատականը տրվել է կրկին «Ֆինանսներ» մասնագիտության ներկայացուցչի կողմից։

**4) Քննարկումների արդյունավետությունը․**

**Գծապատկեր 8․**

Հարցվողների 57,7%-ը վերապատրաստման դասընթացի քննարկումների արդյունավետությունը գնահատել է «գերազանց», 38%-ը՝ «լավ», 4,2-ը՝ «բավարար»։ «Բավարար» գնահատականը տրվել է 50-անց տարիքային խմբին պատկանող «Հաշվապահ» մասնագիտության ներկայացուցիչների կողմից։

**5) Ձևաչափը (հեռավար եղանակը)**

**Գծապատկեր 8․**

Հարցվողների 57,7%-ը վերապատրաստման դասընթացի հեռավար ձևաչափը գնահատել է «գերազանց», 32,4%-ը՝ «լավ», 9,9-ը՝ «բավարար»։ «Բավարար» գնահատականը տրվել է բարձր տարիքային խմբին պատկանող մասնակիցների կողմից։

**7)**   **Վերապատրաստումը կարևոր է մասնագիտական աշխատանքի համար․**

**Գծապատկեր 8․**

Հարցվողների 70,4%-ը վերապատրաստման դասընթացի կարևորությունը մասնագիտական գործունեության համար գնահատել է «գերազանց», 28,2%-ը՝ «լավ», 1,4%-ը՝ «բավարար»։ «Բավարար» գնահատականը տրվել է կրկին «Ֆինանսներ» մասնագիտության ներկայացուցչի կողմից։

1. **Խնդրում ենք գնահատել՝ վերապատրաստման դասընթացավարներին․**

**1)Դասընթացի սկզբին դասընթացավարը հստակ սահմանել է դասընթացի նպատակները:**

**Գծապատկեր 9․**

Գծապատկերից երևում է, որ հարցվողները երեք դասընթացավարների՝ Հ․ Ղուլոյան, Ա․ Հակոբյան, Կ․Ղաջոյան, դեպքում նշել են «այո» պատասխանը, սակայն Ա․ Մուսոյանի դեպքում 4 մասնակիցներ նշել են «ոչ» պատասխանը։

**2) Մատուցվող նյութը արդիական է և չի կրկնվում այլ դասընթացներում:**

**Գծապատկեր 10․**

Ըստ գծապատկերի երեք դասընթացավարներն էլ ստացել են մեկ կամ երկու բացասական պատասխան, սակայն Ա․ Մուսոյանի դեպքում արձանագրվել է 7 բացասական պատասխան։

**3)Դասընթացավարը ուսումնական նյութը մատուցում է հետաքրքիր և հասկանալի:**

**Գծապատկեր 11․**

Գծապատկերից երևում է, որ հարցվողները երեք դասընթացավարների դեպքում նշել են «այո» պատասխանը, սակայն կրկին Ա․ Մուսոյանի դեպքում արձանագրվել է 4 բացասական պատասխան։

**4)Դասընթացավարը հատկացված ժամաքանակն օգտագործում է արդյունավետ և չի շեղվում դասընթացի նպատակներից:**

**Գծապատկեր 12․**

Ըստ գծապատկերի երեք դասընթացավարներն էլ ստացել են մեկական բացասական պատասխան, իսկ Ա․ Մուսոյանի դեպքում՝ 7 բացասական պատասխան։

**5) Դասընթացավարը պատրաստակամ է պատասխանելու մասնակիցների հարցերին։**

**Գծապատկեր 13․**

Հարցվողները երեք դասընթացավարների դեպքում էլ նշել են «այո» պատասխանը, սակայն Ա․ Մուսոյանի դեպքում կրկին 3 մասնակիցներ նշել են «ոչ» պատասխան։

**6) Քննարկմանը մասնակից է դարձնում բոլորին։**

**Գծապատկեր 14․**

Հարցվողները երեք դասընթացավարների դեպքում էլ նշել են «այո» պատասխանը, Ա․ Մուսոյանի դեպքում կրկին 4 մասնակիցներ նշել են «ոչ» պատասխանը։

**7)Դասընթացի արդյունքներն արդարացրին Ձեր սպասելիքները:**

**Գծապատկեր 15․**

Հարցմանը մասնակիցները հիմնականում նշել են, որ դասընթացի արդյունքներն արդարացրել են իրենց սպասելիքները, սակայն գրանցվել են նաև բացասական պատասխաններ։

Բացասական պատասխաններ են ստացել Ա․ Մուսոյանը և Կ․ Ղաջոյանը։

1. ***«Ինչպիսի՞ դժգոհություններ և նկատառումներ ունեք»*** *հարցին ի պատասխան մասնակիցները նշել են․*
2. Կրկնել վերապատրաստման դասընթացը։
3. Վերապատրաստման դասընթացի վճարման արժեքը նվազեցնել և հաճախակի կազմակերպել։
4. Ավելի շատ ժամանակ հատկացնել ՀԾ-ի քննարկմանը։
5. Խնդրում ենք վերապատրաստման դասընթացն այսուհետև կազմակերպել բուհում։
6. Հուսով ենք, որ վերապատրաստման դասընթացը կլինի շարունակական և բանախոսներն ավել ակտիվ կգտնվեն քննարկումների ժամանակ։
7. **Խնդրում ենք ներկայացնել առաջարկություններ՝ վերապատրաստումն առավել արդյունավետ դարձնելու նպատակով։**
8. Խնդրում ենք դարձյալ կազմակերպել։
9. Հաջորդիվ վերապատրաստման դասընթացը կազմակերպել բուհում։
10. Շնորհակալություն բազմաբովանդակ նյութերի տրամադրման համար։
11. Անցանց ձևաչափն ավելի արդյունավետ է։
12. ՀԾ-7 ծրագիրը մեկ անգամ ևս կրկնել։
13. Կցանկանայի նման վերապատրաստումներ ավելի հաճախ կազմակերպվեն։
14. Ցանկալի է, որ գոնե տարին մեկ անգամ դասընթացը կրկնվի՝ հաշվապահության ոլորտի նորություններին ծանոթանալու համար։
15. Խնդրում եմ կազմակերպել վերապատրաստման դասընթաց միայն ՀԾ ծրագրի վերաբերյալ։
16. Կազմակերպել դասընթաց հարկային և օրենսդրական դաշտի վերաբերյալ։
17. Դասընթացը կազմակերպել բուհում։
18. Ստեղծել տեղեկատվական կենտրոն, որը հնարավորություն կտա ժամանակին իմանալ ոլորտի նորությունները։

**IV. Եզրակացություններ և առաջարկություններ․**

Ամփոփելով հարցման արդյունքները և հաշվի առնելով դասընթացին մասնակիցների ընդհանուր թվաքանակը՝ կարող ենք արձանագրել, որ հարցմանը մասնակցել են բոլորը։ Հարցման արդյունքները ցույց են տալիս, որ մասնակիցները գոհ են վերապատրաստման դասընթացից։

ԳՊՀ-ում շարունակական մասնագիտական զարգացման ծրագրի շրջանակներում հաշվապահների վերապատրաստման դասընթացից մասնակիցների բավարարվածության գնահատման արդյունքների համաձայն՝ դասընթացավարներին հաջողվել է մասնակիցներին փոխանցել այն վերջնարդյունքները, որոնք նախապես սահմանված էին։

Սակայն, հարցման արդյունքները ցույց են տալիս, որ ի թիվս երեք դասընթացավարների, հիմնականում բացասական պատասխանները տրվել են Արևիկ Մուսոյանին։ Կարծում ենք հաջորդիվ վերապատրաստումն իրականացնելիս և դասընթացավարներին ընտրելիս պետք է հաշվի առնել հարցման արդյունքները։

Կարևորելով դասընթացի ելքային արդյունքները՝ որակի ապահովման բաժինն առաջարկում է այն դարձնել շարունակական և հնարավորություն ընձեռել դասընթացավարներին՝ վերապատրաստումն իրականացնել բուհում, կենդանի հաղորդակցման պայմաններում, ինչը հնարավորություն կընձեռի վերապատրաստումն ավելի արդյունավետ և նպատակային դարձնել՝ կիրառելով ինտերակտիվ փոխներգործուն մեթոդներ։